qundao/data-zh-poetry huggingface dataset:
颂古七首·其六
作者：释道谦
朝代：宋
体裁：偈颂

华岳三峰翠插天，上头无路可跻攀。不知谁有神仙手，折取峰头十丈莲。
颂古七首·其四
作者：释道谦
朝代：宋
体裁：偈颂

谁家饭挂空梁，指与小儿令看。解开即是灰囊，当下命根便断。
偈二首·其一
作者：释道闲
朝代：宋

全机敌胜，犹在半途。啐啄同时，白云万里。才生朕兆，已落二三。不露锋铓，成何道理。诬人之罪，以罪加之。
偈二首·其一
作者：释道闲
朝代：宋

全机敌胜，犹在半途。
啐啄同时，白云万里。
纔生朕兆，已落二三。
不露锋铓，成何道理。
诬人之罪，以罪加之。
偈二首·其二
作者：释道闲
朝代：宋
体裁：偈颂

荡荡无迂曲，明明透古今。晓云笼碧岫，残叶落疏林。脱体全收放，当堂定浅深。饶君亲荐得，未是我智音。
颂古二首·其一
作者：释道闲
朝代：宋
体裁：偈颂

雪压怪松露，风高野渡横。将谓众生苦，更有苦众生。
颂古二首·其二
作者：释道闲
朝代：宋

相见不须嗔，君穷我亦贫。
谓言侵早起，更有夜行人。
临终颂
作者：释道震
朝代：宋
体裁：偈颂

吾年八十三，随顺世言谈。不落思量句，谁人共我参。
偈三首
作者：释道震
朝代：宋

白云深覆古寒岩，异草灵花彩凤衔。夜半天明日当午，骑牛背面着靴衫。眼见色时耳便聋，耳闻声处眼无功。朝来不耐灵禽报，树上杨梅似火红。石人问枯椿，何时汝发华。枯椿怒石人，何得口吧吧。石人呵呵笑，枯椿吐异葩。红霞辉玉象，白玉碾金沙。借问通玄士，何人不到家。
偈三首·其一
作者：释道震
朝代：宋
体裁：偈颂

白云深覆古寒岩，异草灵花彩凤衔。夜半天明日当午，骑牛背面着靴衫。
偈三首·其三
作者：释道震
朝代：宋
体裁：偈颂

石人问枯椿，何时汝发华。枯椿怒石人，何得口吧吧。石人呵呵笑，枯椿吐异葩。红霞辉玉象，白玉碾金沙。借问通玄士，何人不到家。
偈三首·其二
作者：释道震
朝代：宋
体裁：偈颂

眼见色时耳便聋，耳闻声处眼无功。朝来不耐灵禽报，树上杨梅似火红。
插锹井颂
作者：释道震
朝代：宋
体裁：偈颂

尽道沩山父子和，插锹犹自带干戈。至今一井如明镜，时有无风匝匝波。
与洞照禅人
作者：释道颜
朝代：宋
体裁：六言诗

拔出赵州舌头，去却当门荆棘。归家倒卧横眠，冷笑奔南走北。
偈七首·其一
作者：释道颜
朝代：宋
体裁：偈颂

一叶落，天下秋。一尘起，大地收。鸟窠吹布毛，便有人悟去。今时学者，为甚么却不识自己。
偈七首·其七
作者：释道颜
朝代：宋
体裁：偈颂

一尘起，大地收。一叶落，天下秋。甲巳之年丙作首，乙庚之岁戊为头。
偈七首·其二
作者：释道颜
朝代：宋
体裁：偈颂

仲冬岩寒，三界无安。富者快乐，贫者饥寒。不识玄旨，错认定盘。牛头安尾上，北斗面南看。
偈七首·其五
作者：释道颜
朝代：宋

客舍久留连，家乡夕照边。檐悬三月雨，水没两湖莲。镬漏烧灯盏，柴生满灶烟。已忘南北念，入望尽平川。
偈七首·其五
作者：释道颜
朝代：宋

客舍久留连，家乡夕照边。
檐悬三月雨，水没两湖莲。
镬漏烧灯盏，柴生满竈烟。
已忘南北念，入望尽平川。
偈七首·其六
作者：释道颜
朝代：宋
体裁：偈颂

向上一窍，八面玲珑。觌面一机，全身担荷。是则金鍮难掩，非则玉石俱焚。拟议不来，银山粉碎。总不恁么，又且如何。是非不挂娘生口，自有旁人话短长。
偈七首·其四
作者：释道颜
朝代：宋
体裁：偈颂

去年寒食后，今年寒食前。日日是好日，不是正中偏。
明道
作者：释道颜
朝代：宋
体裁：七言绝句

心如墙壁眼如眉，月饵烟蓑下钓矶。湛湛寒光凝一片，波澜不犯取鱼归。
示众
作者：释道颜
朝代：宋

无用顽皮作气毬，谁人趯得上高楼。如今潦倒浑无力，辊得行时即便休。磐陀石上共安居，水远山高一事无。唯有多情峰顶月，夜深移影到阶除。
示众·其一
作者：释道颜
朝代：宋
体裁：七言绝句

无用顽皮作气毬，谁人趯得上高楼。如今潦倒浑无力，辊得行时即便休。
示众·其二
作者：释道颜
朝代：宋

盘陀石上共安居，水远山高一事无。
唯有多情峰顶月，夜深移影到阶除。
示众·其二
作者：释道颜
朝代：宋

磐陀石上共安居，水远山高一事无。唯有多情峰顶月，夜深移影到阶除。
自赞·其二
作者：释道颜
朝代：宋
体裁：赞

即真非真，是相非相。龟毛拂子，兔角拄杖。自歌自舞，独吹独唱。认得师姑是女儿，志公不是闲和尚。
赞达磨
作者：释道颜
朝代：宋

五乳峰前，九年冷坐。
孤风绝攀，名不敢涴。
断臂嗣芳，贱卖滞货。
螟蛉有子，负之蜾蠃。
即说呪曰，类我类我。
赞达磨
作者：释道颜
朝代：宋

五乳峰前，九年冷坐。孤风绝攀，名不敢涴。断臂嗣芳，贱卖滞货。螟蛉有子，负之蜾蠃。即说咒曰，类我类我。
颂一首
作者：释道颜
朝代：宋
体裁：偈颂

唤似一物非他物，天上天下出还没。道是无来常现前，道是有来寻不得。说有说无俱妄想，长安大道平如掌。昨夜清寒惊觉时，手爪元来会抓痒。
颂古
作者：释道颜
朝代：宋

官路无人独自行，两家公验甚分明。
路傍偷贩私盐客，草里蹲身过一生。
颂古·其一
作者：释道颜
朝代：宋

是非海裏横身人，豺虎群中自在行。
莫把是非来辨我，平生穿凿不相关。
颂古·其一
作者：释道颜
朝代：宋

是非海里横身人，豺虎群中自在行。莫把是非来辨我，平生穿凿不相关。
颂古·其一〇一
作者：释道颜
朝代：宋

十年海上觅冤雠，不得冤雠未肯休。
芍药花开菩萨面，椶榈叶散夜叉头。
颂古·其一〇三
作者：释道颜
朝代：宋
体裁：五言绝句

大海波涛浅，小人方寸深。海枯终见底，人死不知心。
颂古·其一〇九
作者：释道颜
朝代：宋

破瓶岂復作瓶事，焦种不应生孽芽。
如彼虚空盘大子，毛轮垂髪翳开花。
颂古·其一〇八
作者：释道颜
朝代：宋

鹄白乌本玄，松直棘自曲。
清凈比丘僧，却须入地狱。
颂古·其一〇六
作者：释道颜
朝代：宋

举手攀南斗，翻身倚北辰。出头天外看，谁是我般人。
颂古·其一一〇
作者：释道颜
朝代：宋

月裏姮娥不画眉，只将云雾作罗衣。
不知梦逐青鸾去，犹把花枝盖面归。
颂古·其一百
作者：释道颜
朝代：宋
体裁：偈颂

绵州附子汉州姜，最好沉黎出麝香。鲁子师僧才一嗅，鼻头裂破眼睛黄。
颂古·其一百一
作者：释道颜
朝代：宋
体裁：偈颂

十年海上觅冤雠，不得冤雠未肯休。芍药花开菩萨面，棕榈叶散夜叉头。
颂古·其一百七
作者：释道颜
朝代：宋
体裁：偈颂

拄杖头边无孔窍，大千沙界犹嫌小。毗婆尸佛早留心，直至而今不得妙。
颂古·其一百九
作者：释道颜
朝代：宋
体裁：偈颂

破瓶岂复作瓶事，焦种不应生孽芽。如彼虚空盘大子，毛轮垂发翳开花。
颂古·其一百二
作者：释道颜
朝代：宋
体裁：偈颂

韶阳一鉴，生铁馂馅。直下咬破，咦！莫怪相赚。
颂古·其一百五
作者：释道颜
朝代：宋
体裁：偈颂

入林不动草，入水不动波。镬汤无冷处，合眼跳黄河。
颂古·其一百八
作者：释道颜
朝代：宋
体裁：偈颂

鹄白乌本玄，松直棘自曲。清净比丘僧，却须入地狱。
颂古·其一百十
作者：释道颜
朝代：宋
体裁：偈颂

月里姮娥不画眉，只将云雾作罗衣。不知梦逐青鸾去，犹把花枝盖面归。
颂古·其一百四
作者：释道颜
朝代：宋
体裁：偈颂

钟谷不生豆苗，蒸砂岂能成饭。大通智胜如来，一个担板底汉。
颂古·其七
作者：释道颜
朝代：宋
体裁：偈颂

不假文殊神通，休要罔明弹指。尔时灵山会中，女子从定而起。
颂古·其七一
作者：释道颜
朝代：宋

一阵狂风骤雨来，却于古庙且闲隈。
虽然打入鬼窟裏，吞炭藏身又一回。
颂古·其七三
作者：释道颜
朝代：宋

年来万事总成魔，老去闲添白髪多。
道泰不传天子令，时清休唱太平歌。
颂古·其七八
作者：释道颜
朝代：宋

官路无人触自行，两家公验甚分明。
路傍偷贩私盐客，草裏蹲身过一生。
颂古·其七十
作者：释道颜
朝代：宋
体裁：偈颂

锯解秤槌浑似铁，大愚老子重饶舌。水流涧下太忙生，云在岭头闲不彻。
颂古·其七十一
作者：释道颜
朝代：宋

一阵狂风骤雨来，却于古庙且闲隈。虽然打入鬼窟里，吞炭藏身又一回。
颂古·其七十七
作者：释道颜
朝代：宋
体裁：偈颂

只要拔榍抽钉，为人解粘去缚。如何洞山老人，先自藤蛇绕脚。
颂古·其七十三
作者：释道颜
朝代：宋

年来万事总成魔，老去闲添白发多。道泰不传天子令，时清休唱太平歌。
颂古·其七十九
作者：释道颜
朝代：宋
体裁：偈颂

快骑骏马上高楼，南北东西得自由。最好腰缠十万贯，更来骑鹤下扬州。
颂古·其七十二
作者：释道颜
朝代：宋
体裁：偈颂

尽道亲曾相见来，依前还是狗来腮。好将大棒蓦头榍，贵得盲人便眼开。
颂古·其七十五
作者：释道颜
朝代：宋
体裁：偈颂

桃花寻剑客，不语笑春风。白头归未得，家住海门东。
颂古·其七十八
作者：释道颜
朝代：宋

官路无人触自行，两家公验甚分明。路傍偷贩私盐客，草里蹲身过一生。
颂古·其七十六
作者：释道颜
朝代：宋
体裁：偈颂

敢保老兄犹未彻，玄沙之言何太切。君看陌上桃花红，尽是离人眼中血。
颂古·其七十四
作者：释道颜
朝代：宋

一道如弦直，心亲手更亲。箭穿红日影，方是射雕人。
颂古·其七四
作者：释道颜
朝代：宋

一道如弦直，心亲手更亲。
箭穿红日影，方是射鵰人。
颂古·其三
作者：释道颜
朝代：宋
体裁：偈颂

海水翻空滚底流，鱼龙虾蟹信沉浮。可怜金色头陀子，直至如今笑未休。
颂古·其三〇
作者：释道颜
朝代：宋

天子居闹市裏，老僧在百草头。
摆手御街来往，不怕巡火所由。
颂古·其三七
作者：释道颜
朝代：宋

大地是眼何处屙，天下不柰雪老何。
赵州寄箇锹子去，方得此话圆堶堶。
颂古·其三二
作者：释道颜
朝代：宋

宣德门前过，回头便招祸。
若要无事时，且归屋裏坐。
颂古·其三五
作者：释道颜
朝代：宋

镇州出大萝卜头，师资道合有来由。
观音院裏安弥勒，东院西边是赵州。
颂古·其三十
作者：释道颜
朝代：宋

天子居闹市里，老僧在百草头。摆手御街来往，不怕巡火所由。
颂古·其三十一
作者：释道颜
朝代：宋
体裁：偈颂

平生侍奉老师，全无些子气息。佛法妙性天机，一字教他不得。
颂古·其三十七
作者：释道颜
朝代：宋

大地是眼何处屙，天下不柰雪老何。赵州寄个锹子去，方得此话圆堶堶。
颂古·其三十三
作者：释道颜
朝代：宋
体裁：偈颂

金佛木佛泥佛，度炉度水度火。尽入赵州红炉，烈焰光中煅过。一声白雪阳春，万古无人能和。
颂古·其三十九
作者：释道颜
朝代：宋
体裁：偈颂

袖头打领无添减，腋下剜襟有短长。大庾岭头一尊佛，疏山两度放毫光。
颂古·其三十二
作者：释道颜
朝代：宋

宣德门前过，回头便招祸。若要无事时，且归屋里坐。
颂古·其三十五
作者：释道颜
朝代：宋

镇州出大萝卜头，师资道合有来由。观音院里安弥勒，东院西边是赵州。
颂古·其三十八
作者：释道颜
朝代：宋
体裁：偈颂

一缝分明在，当头下手难。饶君钉铰得，终是不圆全。
颂古·其三十六
作者：释道颜
朝代：宋
体裁：偈颂

有佛之处不得住，无佛之处急走过。三千里外摘杨花，他日归来举似我。
颂古·其三四
作者：释道颜
朝代：宋
体裁：偈颂

半夜墨漆黑，捉得一个贼。点火照来看，元是王大伯。
颂古·其九
作者：释道颜
朝代：宋

江西一喝动乾坤，大用全机是灭门。三日耳聋风过树，累他黄檗丧儿孙。
颂古·其九
作者：释道颜
朝代：宋

江西一喝动干坤，大用全机是灭门。
三日耳聋风过树，累他黄檗丧儿孙。
颂古·其九一
作者：释道颜
朝代：宋

三脚驴子忒晒好，长放后园教吃草。
等闲牵出向人前，踢倒湖南瞎长老。
颂古·其九六
作者：释道颜
朝代：宋

的的当阳句，明明箭后路。
着靴人吃肉，赤脚人趁兔。
颂古·其九十
作者：释道颜
朝代：宋
体裁：偈颂

杨岐老人琐口诀，万里长城一条铁。斫牌禅客如到来，不动金槌脑门裂。
颂古·其九十一
作者：释道颜
朝代：宋

三脚驴子忒㬠好，长放后园教吃草。等闲牵出向人前，踢倒湖南瞎长老。
颂古·其九十七
作者：释道颜
朝代：宋
体裁：偈颂

时时日日，日日时时。七颠八倒，孰是孰非。
颂古·其九十三
作者：释道颜
朝代：宋
体裁：偈颂

后园驴吃草，莫随言语讨。跳上蓦腰骑，来往长安道。
颂古·其九十九
作者：释道颜
朝代：宋
体裁：偈颂

船子下扬州，浮萍逐水流。一声河满子，千古动悲愁。
颂古·其九十二
作者：释道颜
朝代：宋
体裁：偈颂

庐陵米价少知音，佛法商量古到今。绣出鸳鸯任人看，无端须要觅金针。
颂古·其九十五
作者：释道颜
朝代：宋
体裁：偈颂

从来五逆怕闻雷，不似大虫看水磨。孤峰顶上要同行，十字街头还共坐。
颂古·其九十八
作者：释道颜
朝代：宋
体裁：偈颂

猛虎当路坐，游鱼脚底过。不学紫胡老，便打刘铁磨。
颂古·其九十六
作者：释道颜
朝代：宋

的的当阳句，明明箭后路。著靴人吃肉，赤脚人趁兔。
颂古·其九四
作者：释道颜
朝代：宋
体裁：偈颂

小鱼吞大鱼，门上钉桃符。邪魔俱不入，佛法也消除。
颂古·其二
作者：释道颜
朝代：宋
体裁：偈颂

老胡不免出胞胎，也解人前恁么来。指地指天称第一，众生四十九年灾。
颂古·其二三
作者：释道颜
朝代：宋

茱萸这裏无一滴，赵老无言便走去。
春去秋来三百年，拄杖至今犹靠壁。
颂古·其二二
作者：释道颜
朝代：宋

百年三万六千日，一日朝昏十二时。
使杀老僧浑不管，不知闹裏有谁知。
颂古·其二十
作者：释道颜
朝代：宋
体裁：偈颂

洗脚处更不安排，侧聆时非是啖啄。赵州临济二老人，相见何曾不注脚。
颂古·其二十一
作者：释道颜
朝代：宋
体裁：偈颂

若谓平常心是道，枝蔓向上更生枝。贴肉汗衫如脱了，唤来眼上与安眉。
颂古·其二十七
作者：释道颜
朝代：宋
体裁：偈颂

眼中见惯是寻常，又不惊人又久长。留得寒窗夜来月，三更依旧照茅堂。
颂古·其二十三
作者：释道颜
朝代：宋

茱萸这里无一滴，赵老无言便走去。春去秋来三百年，拄杖至今犹靠壁。
颂古·其二十九
作者：释道颜
朝代：宋
体裁：偈颂

老僧正在东司上，不将佛法为人说。一般屎臭旃檀香，父子之机俱漏泄。
颂古·其二十二
作者：释道颜
朝代：宋

百年三万六千日，一日朝昏十二时。使杀老僧浑不管，不知闹里有谁知。
颂古·其二十五
作者：释道颜
朝代：宋
体裁：偈颂

大死底人还却活，不许夜行投明到。陈州人出许州门，翁翁八十重年少。
颂古·其二十八
作者：释道颜
朝代：宋
体裁：偈颂

得入门，在门外。说向人，人不会。更高声，我耳背。
颂古·其二十六
作者：释道颜
朝代：宋
体裁：偈颂

劈回三拳，连腮七掌。尽大地人，不知痛痒。
颂古·其二四
作者：释道颜
朝代：宋
体裁：偈颂

殿上唤来先应喏，不知业识太茫茫。虽然功德已成就，争柰当初不放光。
颂古·其五
作者：释道颜
朝代：宋

少室山前风过耳，九年人事随流水。
若还不是弄潮人，切须莫入洪波裏。
颂古·其五
作者：释道颜
朝代：宋

少室山前风过耳，九年人事随流水。若还不是弄潮人，切须莫入洪波里。
颂古·其五〇
作者：释道颜
朝代：宋

法战从来许克宾，掣旗夺鼓两分明。
直须尽法方无媿，老汉他年要话行。
颂古·其五一
作者：释道颜
朝代：宋

紫罗帐裏撒真珠，禅客相承总掠虚。
拍手呵呵开口笑，释迦弥勒是他奴。
颂古·其五六
作者：释道颜
朝代：宋

锦鳞透网欲吞舟，一向衝波逆水流。
却被渔翁闲引钓，随波逐浪共悠悠。
颂古·其五十
作者：释道颜
朝代：宋

法战从来许克宾，掣旗夺鼓两分明。直须尽法方无愧，老汉他年要话行。
颂古·其五十一
作者：释道颜
朝代：宋

紫罗帐里撒真珠，禅客相承总掠虚。拍手呵呵开口笑，释迦弥勒是他奴。
颂古·其五十七
作者：释道颜
朝代：宋
体裁：偈颂

三十年前此寺游，木兰花发院新修。如今再到经行处，树老无花僧白头。
颂古·其五十三
作者：释道颜
朝代：宋
体裁：偈颂

人贫多智短，马瘦见毛长。独宿双峰寺，同焚一炷香。
颂古·其五十九
作者：释道颜
朝代：宋
体裁：偈颂

睦州只受锥头利，这僧不见凿头方。直铙转得百千藏，这般供养也寻常。
颂古·其五十二
作者：释道颜
朝代：宋
体裁：偈颂

单刀直入更休论，拟议之间宾主分。不是放他旻德过，须知兴化棒头明。
颂古·其五十五
作者：释道颜
朝代：宋
体裁：偈颂

四海狼烟静，中原信息通。罢拈三尺剑，休弄一张弓。
颂古·其五十八
作者：释道颜
朝代：宋
体裁：偈颂

电火光中休草草，剑轮锋上莫忉忉。等闲却放全身入，终不当头犯一毫。
颂古·其五十六
作者：释道颜
朝代：宋

锦鳞透网欲吞舟，一向冲波逆水流。却被渔翁闲引钓，随波逐浪共悠悠。
颂古·其五十四
作者：释道颜
朝代：宋

南泉不指净瓶，隐峰何曾泻水。从教打瓦钻龟，佛法不在这里。
颂古·其五四
作者：释道颜
朝代：宋

南泉不指凈缾，隐峰何曾泻水。
从教打瓦钻龟，佛法不在这裏。
颂古·其八
作者：释道颜
朝代：宋

胡乱三十年，不少盐与酱。江西马大师，南岳让和尚。
颂古·其八
作者：释道颜
朝代：宋

胡乱三十年，不少盐与醤。
江西马大师，南岳让和尚。
颂古·其八三
作者：释道颜
朝代：宋

南无观世音菩萨，补陀岩上红莲舌。
不知成佛是何时，打刀须用幷州铁。
颂古·其八二
作者：释道颜
朝代：宋

干峰不用指陈，云门休打骨董。
自然东海鲤鱼，筑着帝释鼻孔。
颂古·其八六
作者：释道颜
朝代：宋

盲聋喑哑接不得，玄沙枉费闲心力。
扁鹊卢医拱手归，三人俱是膏盲疾。
颂古·其八十
作者：释道颜
朝代：宋
体裁：偈颂

稽首两足尊，瞻仰不暂舍。眉间白毫光，照耀大千界。
颂古·其八十一
作者：释道颜
朝代：宋
体裁：偈颂

到老不曾开话路，临行回首却叮咛。深深海底犹嫌浅，直向金刚水际行。
颂古·其八十七
作者：释道颜
朝代：宋
体裁：偈颂

利刀自断命根，不要依草附木。若有一法与人，永入拔舌地狱。
颂古·其八十三
作者：释道颜
朝代：宋

南无观世音菩萨，补陀岩上红莲舌。不知成佛是何时，打刀须用并州铁。
颂古·其八十九
作者：释道颜
朝代：宋
体裁：偈颂

世间名利闲荣辱，云雨纷纷手翻覆。悲歌相继不堪论，棒头无眼黄粱熟。
颂古·其八十二
作者：释道颜
朝代：宋

乾峰不用指陈，云门休打骨董。自然东海鲤鱼，筑著帝释鼻孔。
颂古·其八十五
作者：释道颜
朝代：宋
体裁：偈颂

若知天地本同根，终不应来更问人。却得南泉亲指似，等闲花发梦中春。
颂古·其八十八
作者：释道颜
朝代：宋
体裁：偈颂

掌中擎白日，舌上覆金钱。壁立争千仞，毫光彻梵天。
颂古·其八十六
作者：释道颜
朝代：宋

盲聋喑哑接不得，玄沙枉费闲心力。扁鹊卢医拱手归，三人俱是膏肓疾。
颂古·其八四
作者：释道颜
朝代：宋
体裁：偈颂

二乘菩萨何年尽，诸佛凡夫早晚休。世情但将公道断，人心难似水长流。
颂古·其六
作者：释道颜
朝代：宋
体裁：偈颂

二祖当年立少林，满庭积雪到腰深。叉手当胸无一事，不求不觅不安心。
颂古·其六九
作者：释道颜
朝代：宋

一念不起须弥山，翻着襕衫退步看。
直上拄天下拄地，言前荐得也颟顸。
颂古·其六二
作者：释道颜
朝代：宋

风头稍硬难安立，暖气纔通瞌睡来。
却笑明招闲费力，无端两处强差排。
颂古·其六八
作者：释道颜
朝代：宋

不用唐言译，休将梵语传。
摩酰首罗眼，对面隔西天。
颂古·其六十
作者：释道颜
朝代：宋
体裁：偈颂

作家相见终不错，两两同时看啐啄。喝下虽然宾主分，争如普化摇铃铎。
颂古·其六十一
作者：释道颜
朝代：宋
体裁：偈颂

慺㦬须要逞聪明，金榜何曾得挂名。捋下幞头归去也，莫骑驴子傍人门。
颂古·其六十七
作者：释道颜
朝代：宋
体裁：偈颂

赤身挨白刃，死中还得活。一箭自迷踪，万车皆丧辙。
颂古·其六十三
作者：释道颜
朝代：宋
体裁：偈颂

棒头瞎却一城人，三圣撩地保寿瞋。正令只堪提一半，一盲引得众盲行。
颂古·其六十九
作者：释道颜
朝代：宋

一念不起须弥山，翻著襕衫退步看。直上拄天下拄地，言前荐得也颟顸。
颂古·其六十二
作者：释道颜
朝代：宋

风头稍硬难安立，暖气才通瞌睡来。却笑明招闲费力，无端两处强差排。
颂古·其六十五
作者：释道颜
朝代：宋
体裁：偈颂

万事由王老师，树子未属你在。广额屠儿成佛，二祖大师偿债。
颂古·其六十八
作者：释道颜
朝代：宋

不用唐言译，休将梵语传。摩醯首罗眼，对面隔西天。
颂古·其六十六
作者：释道颜
朝代：宋
体裁：偈颂

阿家新妇两同条，只尺家乡路不遥。可笑骑驴觅驴者，一生错认马鞍桥。
颂古·其六四
作者：释道颜
朝代：宋
体裁：偈颂

近在口皮边，远过河沙国。世间多少人，不得油糍吃。
颂古·其十
作者：释道颜
朝代：宋
体裁：偈颂

世路风波不见君，一回见面一伤神。水流花落知何处，洞中桃源别是春。
颂古·其十一
作者：释道颜
朝代：宋
体裁：偈颂

有句无句藤倚树，元原白饭用米做。高楼吹笛柳如烟，满地春风落飞絮。
颂古·其十七
作者：释道颜
朝代：宋
体裁：偈颂

大悲观音开正面，官不容针通一线。鼠拽葫芦有底忙，鬼争漆桶无人颂。
颂古·其十三
作者：释道颜
朝代：宋
体裁：偈颂

剔起便行三万里，只今休去八千年。分明更为从头举，一任诸方取次传。
颂古·其十九
作者：释道颜
朝代：宋
体裁：偈颂

面门出入见还难，无位真人只尺间。去路一身轻似叶，高名千古重如山。
颂古·其十二
作者：释道颜
朝代：宋
体裁：偈颂

无尾大虫难傍近，近前便是伤人命。除非自解据号头，自然头正尾亦正。
颂古·其十五
作者：释道颜
朝代：宋
体裁：偈颂

大唐国内无禅师，礼拜归堂更不疑。堪笑河阳新妇子，不如临济小厮儿。
颂古·其十八
作者：释道颜
朝代：宋
体裁：偈颂

主宾都落第三机，阵阵开旗不展旗。石火光中分胜负，倒骑铁马上须弥。
颂古·其十六
作者：释道颜
朝代：宋
体裁：偈颂

一喝喝上四禅天，临济元来不会禅。尽道朝阳生户外，不知夜月落阶前。
颂古·其十四
作者：释道颜
朝代：宋
体裁：偈颂

心不是佛，智不是道。青山白云，落花芳草。若是灵利阿师，终不回头转脑。
颂古·其四
作者：释道颜
朝代：宋
体裁：偈颂

迷悟髑髅前，徒劳更举鞭。只持鸡狗戒，不学祖师禅。
颂古·其四二
作者：释道颜
朝代：宋

七条披向钟声上，徧界难藏比丘相。
若以色见音声求，迦叶师兄是虚妄。
颂古·其四五
作者：释道颜
朝代：宋

网中跳出便飞腾，好箇天然俊衲僧。
何似当初未入网，悟来方始是知音。
颂古·其四六
作者：释道颜
朝代：宋

貍奴白牯念摩诃，争似南泉打粥锅。
虽然佛法无多子，天下丛林不柰何。
颂古·其四十
作者：释道颜
朝代：宋
体裁：偈颂

不踏门前路，春归又一年。落花红满地，芳草碧连天。
颂古·其四十一
作者：释道颜
朝代：宋
体裁：偈颂

钟未鸣，鼓未响，依前托钵归方丈。德山不会末后句，岩头密意谁相亮。只得三年也大奇，留与诸门作榜样。
颂古·其四十七
作者：释道颜
朝代：宋
体裁：偈颂

举起竹篦子，如何便道家。秘魔岩不会，随后便擎叉。
颂古·其四十三
作者：释道颜
朝代：宋
体裁：偈颂

棒下真鍮不博金，德山彻底老婆心。后人只看波涛涌，不见龙王宫殿深。
颂古·其四十九
作者：释道颜
朝代：宋
体裁：偈颂

霹雳惊天地，那容掩耳听。须知兴化老，一半是人情。
颂古·其四十二
作者：释道颜
朝代：宋

七条披向钟声上，遍界难藏比丘相。若以色见音声求，迦叶师兄是虚妄。
颂古·其四十八
作者：释道颜
朝代：宋
体裁：偈颂

一主人公死，一主人公活。若解弄精魂，两头皆透脱。
颂古·其四十六
作者：释道颜
朝代：宋

狸奴白牯念摩诃，争似南泉打粥锅。虽然佛法无多子，天下丛林不柰何。
颂古·其四四
作者：释道颜
朝代：宋
体裁：偈颂

百丈野狐，塞雁衔芦。李广神箭，张颠草书。
颂古七十六首·其六六
作者：释道颜
朝代：宋
体裁：偈颂

网中跳出便飞腾，好个天然俊衲僧。何似当初未入网，悟来方始是知音。
颂古二十首
作者：释道颜
朝代：宋

七处徵心款便成，推穷寻逐按分明。都缘家贼难防备，拨乱乾坤见太平。三十二应不思议，十四无畏如流水。男子身中入定时，女子身中从定起。明暗色空不可还，不可还者绝跻攀。夹截虚空成畔岸，一重水隔一重山。东西南北捉虚空，海角天涯信不通。力尽神疲无处觅，万年松在祝融峰。根尘缚脱本同源，一处休复六用捐。手把一条红断贯，娘生鼻孔一时穿。双剑峰前古寺基，天尊元是一牟尼。时难只得同香火，莫听闲人说是非。七处精研一妄心，更随三业杀盗淫。身心不是闲家具，前箭犹轻后箭深。瞿昙彻底老婆心，见明色发理难任。入乡随俗那伽定，佛魔到此尽平沉。清净本然遍法界，山河大地即皆现。性觉必明认影明，眼耳便随声色转。香严上树口衔枝，手不攀枝脚累垂。才开口，咦不答也，又相违。未上树时道将来，金刚宝剑顶门挥。六门晓夜任开张，家贼难防事可伤。识得家亲恩爱断，更无一物献尊堂。赤骨力寸丝不挂，净裸裸兮赤洒洒。浴出低头满面惭，为我说时定相骂。不肯宗师满大唐，罗山礼拜错商量。洞山无佛人难措，惭愧岩头口放光。因我得礼你，穷源须到底。九九八十一，阎罗王是鬼。门外依然雨滴声，万般巧说争如实。平生心胆向人倾，相见还同不相识。将谓众生苦，更有苦众生。相见易得好，共住难为人。闻声见色非闻见，见色闻声是见闻。欲得不招无间业，莫谤如来正法轮。闻刬除露布葛藤，不用之乎者也。饶君句下精通，未免唤驴作马。闻丙丁童子来求火，南方丙丁又属火。按剑宗师奈若何，是君心下意不过。闻三脚驴子弄蹄行，两浙江南秋复热。西北风霜怯早寒，闭门愁见杨花落。
颂古二十首·其一
作者：释道颜
朝代：宋

七处征心款便成，推穷寻逐按分明。
都缘家贼难防备，拨乱干坤见太平。
颂古二十首·其一
作者：释道颜
朝代：宋

七处徵心款便成，推穷寻逐按分明。都缘家贼难防备，拨乱乾坤见太平。
颂古二十首·其一〇
作者：释道颜
朝代：宋

香严上树口衔枝，手不攀枝脚纍垂。
纔开口，咦不答也，又相违。
未上树时道将来，金刚宝剑顶门挥。
颂古二十首·其一二
作者：释道颜
朝代：宋

赤骨力寸丝不挂，凈倮倮兮赤洒洒。
浴出低头满面惭，为我说时定相骂。
颂古二十首·其七
作者：释道颜
朝代：宋
体裁：偈颂

七处精研一妄心，更随三业杀盗淫。身心不是闲家具，前箭犹轻后箭深。
颂古二十首·其三
作者：释道颜
朝代：宋
体裁：偈颂

明暗色空不可还，不可还者绝跻攀。夹截虚空成畔岸，一重水隔一重山。
颂古二十首·其九
作者：释道颜
朝代：宋

清净本然遍法界，山河大地即皆现。性觉必明认影明，眼耳便随声色转。
颂古二十首·其九
作者：释道颜
朝代：宋

清凈本然徧法界，山河大地即皆现。
性觉必明认影明，眼耳便随声色转。
颂古二十首·其二
作者：释道颜
朝代：宋
体裁：偈颂

三十二应不思议，十四无畏如流水。男子身中入定时，女子身中从定起。
颂古二十首·其二〇
作者：释道颜
朝代：宋

闻三脚驴子弄蹄行，两浙江南秋復热。
西北风霜怯早寒，闭门愁见杨花落。
颂古二十首·其二十
作者：释道颜
朝代：宋

闻三脚驴子弄蹄行，两浙江南秋复热。西北风霜怯早寒，闭门愁见杨花落。
颂古二十首·其五
作者：释道颜
朝代：宋

根尘缚脱本同源，一处休复六用捐。手把一条红断贯，娘生鼻孔一时穿。
颂古二十首·其五
作者：释道颜
朝代：宋

根尘缚脱本同源，一处休復六用捐。
手把一条红断贯，娘生鼻孔一时穿。
颂古二十首·其八
作者：释道颜
朝代：宋
体裁：偈颂

瞿昙彻底老婆心，见明色发理难任。入乡随俗那伽定，佛魔到此尽平沉。
颂古二十首·其六
作者：释道颜
朝代：宋
体裁：偈颂

双剑峰前古寺基，天尊元是一牟尼。时难只得同香火，莫听闲人说是非。
颂古二十首·其十
作者：释道颜
朝代：宋

香严上树口衔枝，手不攀枝脚累垂。才开口，咦不答也，又相违。未上树时道将来，金刚宝剑顶门挥。
颂古二十首·其十一
作者：释道颜
朝代：宋
体裁：偈颂

六门晓夜任开张，家贼难防事可伤。识得家亲恩爱断，更无一物献尊堂。
颂古二十首·其十七
作者：释道颜
朝代：宋
体裁：偈颂

闻声见色非闻见，见色闻声是见闻。欲得不招无间业，莫谤如来正法轮。
颂古二十首·其十三
作者：释道颜
朝代：宋
体裁：偈颂

不肯宗师满大唐，罗山礼拜错商量。洞山无佛人难措，惭愧岩头口放光。
颂古二十首·其十九
作者：释道颜
朝代：宋
体裁：偈颂

闻丙丁童子来求火，南方丙丁又属火。按剑宗师奈若何，是君心下意不过。
颂古二十首·其十二
作者：释道颜
朝代：宋

赤骨力寸丝不挂，净裸裸兮赤洒洒。浴出低头满面惭，为我说时定相骂。
颂古二十首·其十五
作者：释道颜
朝代：宋
体裁：偈颂

门外依然雨滴声，万般巧说争如实。平生心胆向人倾，相见还同不相识。
颂古二十首·其十八
作者：释道颜
朝代：宋
体裁：偈颂

闻刬除露布葛藤，不用之乎者也。饶君句下精通，未免唤驴作马。
颂古二十首·其十六
作者：释道颜
朝代：宋
体裁：偈颂

将谓众生苦，更有苦众生。相见易得好，共住难为人。
颂古二十首·其十四
作者：释道颜
朝代：宋
体裁：偈颂

因我得礼你，穷源须到底。九九八十一，阎罗王是鬼。
颂古二十首·其四
作者：释道颜
朝代：宋
体裁：偈颂

东西南北捉虚空，海角天涯信不通。力尽神疲无处觅，万年松在祝融峰。
颂古八首
作者：释道颜
朝代：宋

牛头菩萨面，马面夜叉头。不作五逆罪，快乐百无忧。四海同一家，万口同一舌。赵州勘婆子，有理向谁说。骂他还自骂，嗔他还自嗔。戒之慎之，出乎尔者，反乎尔者也。椎锣擂鼓转船头，席卷波翻喊激流。洗脚上船乘快便，顺风相送下扬州。相骂饶汝接嘴，相唾饶汝泼水。等闲摸著蛇头，拍手啰啰哩哩。一钱为本万钱利，富不足而贫有馀。换骨夺胎些子药，输他潘阆倒骑驴。骑虎穿市过，把火去偷猪。主人开眼睡，并舍叫失驴。腊月火烧山，苦口是黄连。相将岁除夜，窦八布衫穿。大可怜，把手入黄泉。
颂古八首·其一
作者：释道颜
朝代：宋
体裁：偈颂

牛头菩萨面，马面夜叉头。不作五逆罪，快乐百无忧。
颂古八首·其七
作者：释道颜
朝代：宋

骑虎穿市过，把火去偷猪。主人开眼睡，并舍叫失驴。
颂古八首·其七
作者：释道颜
朝代：宋

骑虎穿市过，把火去偷猪。
主人开眼睡，幷舍叫失驴。
颂古八首·其三
作者：释道颜
朝代：宋
体裁：偈颂

骂他还自骂，嗔他还自嗔。戒之慎之，出乎尔者，反乎尔者也。
颂古八首·其二
作者：释道颜
朝代：宋
体裁：偈颂

四海同一家，万口同一舌。赵州勘婆子，有理向谁说。
颂古八首·其五
作者：释道颜
朝代：宋

相骂饶汝接嘴，相唾饶汝泼水。
等闲摸着蛇头，拍手啰啰哩哩。
颂古八首·其五
作者：释道颜
朝代：宋

相骂饶汝接嘴，相唾饶汝泼水。等闲摸著蛇头，拍手啰啰哩哩。
颂古八首·其八
作者：释道颜
朝代：宋
体裁：偈颂

腊月火烧山，苦口是黄连。相将岁除夜，窦八布衫穿。大可怜，把手入黄泉。
颂古八首·其六
作者：释道颜
朝代：宋

一钱为本万钱利，富不足而贫有余。
换骨夺胎些子药，输他潘阆倒骑驴。
颂古八首·其六
作者：释道颜
朝代：宋

一钱为本万钱利，富不足而贫有馀。换骨夺胎些子药，输他潘阆倒骑驴。
颂古八首·其四
作者：释道颜
朝代：宋
体裁：偈颂

椎锣擂鼓转船头，席卷波翻喊激流。洗脚上船乘快便，顺风相送下扬州。
上王丞相十界心图颂
作者：释遵式
朝代：宋
体裁：偈颂

无象无名杳莫寻，强将名象测幽深。凭斯会解还相背，舍此他求转自沉。鹫岭殷勤亲付嘱，龙门恺悌好知音。仍闻挂在高堂上，误杀来人错认心。
为檀越写弥陀经正信偈发愿文
作者：释遵式
朝代：宋

稽首十方佛，弥陀圣中尊。方等修多罗，一切法宝藏。观音及势至，大地菩萨僧。我以诚信心，刻板并印造。阿弥陀经卷，及以正信偈。旋造各一万，施四众受持。偈以发信心，经以资读诵。若有每日中，至少诵三卷。年诵千八十，十年万八百。况复多诵者，及历多年数。如是积功德，自然生佛前。我此万卷经，随所流布处。极少得一人，诵持生净土。我愿承此力，决定生彼国。况复于多人，人亡经复在。展转相传授，是名无尽灯。灯灯相照耀，破生死长夜。显出佛菩提，究竟悉同生。常寂光净土，持此清净福。回向奉君亲，我国圣帝王。及圣后圣位，仁寿各万年。覆育群氓类，我父母眷属。怨亲非怨亲，咸承胜善根，同生安养国。
为檀越写弥陀经正信偈发愿文
作者：释遵式
朝代：宋

稽首十方佛，弥陀圣中尊。
方等修多罗，一切法宝藏。
观音及势至，大地菩萨僧。
我以诚信心，刻板并印造。
阿弥陀经卷，及以正信偈。
旋造各一万，施四众受持。
偈以发信心，经以资读诵。
若有每日中，至少诵三卷。
年诵千八十，十年万八百。
况復多诵者，及历多年数。
如是积功德，自然生佛前。
我此万卷经，随所流布处。
极少得一人，诵持生凈土。
我愿承此力，决定生彼国。
况復于多人，人亡经復在。
展转相传授，是名无尽灯。
灯灯相照耀，破生死长夜。
显出佛菩提，究竟悉同生。
常寂光凈土，持此清凈福。
迴向奉君亲，我国圣帝王。
及圣后圣位，仁寿各万年。
覆育羣氓类，我父母眷属。
怨亲非怨亲，咸承胜善根，同生安养国。
五峰合涧诗·合涧
作者：释遵式
朝代：宋
体裁：古风

灵峰天竺寺，水向南北流。源远无竭时，石渠平且修。潭洁照台馆，岸滋蔚松楸。晚霁起长虹，夜寒吟潜虬。余居山水中，炎夏长如秋。飞梁会一泻，清响出林邱。
五峰合涧诗·月桂峰
作者：释遵式
朝代：宋

嫦娥戏仙桂，掷子落人寰。
秀颖发矫林，芳馨腾远山。
兔边甘百上，鸟外谁一攀。
月裏催人老，云根伴余闲。
余霞照海甸，高翠暖湖关。
康乐不在哉，猿来空庭间。
五峰合涧诗·月桂峰
作者：释遵式
朝代：宋

嫦娥戏仙桂，掷子落人寰。秀颖发矫林，芳馨腾远山。兔边甘百上，鸟外谁一攀。月里催人老，云根伴余闲。馀霞照海甸，高翠暖湖关。康乐不在哉，猿来空庭间。
五峰合涧诗·白猿峰
作者：释遵式
朝代：宋

人死猿亦亡，碧峰空崔嵬。六龙驭圆景，巨壑流红埃。今亦看诚古，后还思悲哀。兹山俯南涧，水洁影如颓。春筱生嫩筠，秋兰变枯荄。方新林下寺，吟此心悠哉。
五峰合涧诗·白猿峰
作者：释遵式
朝代：宋

人死猿亦亡，碧峰空崔嵬。
六龙驭圆景，巨壑流红埃。
今亦看诚古，后还思悲哀。
兹山俯南涧，水洁影如颓。
春篠生嫩筠，秋兰变枯荄。
方新林下寺，吟此心悠哉。
五峰合涧诗·稽留峰
作者：释遵式
朝代：宋

武林神仙宅，代有隐者游。谷静云性闲，源长水涵幽。吾居馀十年，自足忘百忧。岂嚼不死草，夙陪无生俦。道惭情未损，身与世为雠。安得会昔人，竹枝歌中秋。
五峰合涧诗·稽留峰
作者：释遵式
朝代：宋

武林神仙宅，代有隠者游。
谷静云性闲，源长水涵幽。
吾居余十年，自足忘百忧。
岂嚼不死草，夙陪无生俦。
道惭情未损，身与世为雠。
安得会昔人，竹枝歌中秋。
五峰合涧诗·莲华峰
作者：释遵式
朝代：宋

青瑛丽芙蕖，造化工且奇。
辉彩向星河，结根在天池。
临飈无馨香，御雨不离披。
朝霭发翠华，暮云生碧姿。
鼎湖几荣落，华岳何盛衰。
独尔谢羣芳，自将天地期。
五峰合涧诗·莲华峰
作者：释遵式
朝代：宋

青瑛丽芙蕖，造化工且奇。辉彩向星河，结根在天池。临飙无馨香，禦雨不离披。朝霭发翠华，暮云生碧姿。鼎湖几荣落，华岳何盛衰。独尔谢群芳，自将天地期。
五峰合涧诗·飞来峰
作者：释遵式
朝代：宋

乾坤持中枢，动运非物图。郁郁彼灵鹫，飘飘如飞凫。层空累怪石，古木生其肤。仁虎终安栖，白猿时号呼。钱源注鲛室，谢月扬天衢。曩哲多遗尘，清风来四隅。
五峰合涧诗·飞来峰
作者：释遵式
朝代：宋

干坤持中枢，动运非物图。
欝欝彼灵鹫，飘飘如飞鳬。
层空累怪石，古木生其肤。
仁虎终安栖，白猿时号呼。
钱源注鲛室，谢月扬天衢。
曩喆多遗尘，清风来四隅。
依修多罗立往生正信偈
作者：释遵式
朝代：宋

稽首西方安乐刹，弥陀世主大慈尊。我依种种修多罗，成就往生决定信。住大乘者清净心，十念念彼无量寿。临终梦佛定往生，大宝积经如是说。五逆地狱众火现，值善知识发猛心。十念称佛即往生，十六观经如是说。若有欢喜信乐心，下至十念即往生。若不尔者不成佛，四十八愿如是说。诸有闻名生至心，一念回向即往生。唯除五逆谤正法，无量寿经如是说。临终不能观及念，但作生意知有佛。此人气绝即往生，大法鼓经如是说。一日一夜悬缯盖，专念往生心不断。卧中梦佛即往生，无量寿经如是说。昼夜一日称佛名，殷勤精进不断绝。展转相劝同往生，大悲经中如是说。一日二日若七日，执持名号心不乱。佛现其前即往生，阿弥陀经如是说。若人闻彼阿弥陀，一日二日若过等。系念现前即往生，般舟经中如是说。十日十夜六时中，五体礼佛念不断。现见彼佛即往生，鼓音王经如是说。十日十夜持斋戒，悬缯幡盖然香灯。系念不断得往生，无量寿经如是说。若人专念一方佛，或行或坐七七日。现身见佛即往生，大集经中如是说。若人自誓常经行，九十日中不坐卧。三昧中见阿弥陀，佛立经中如是说。若人端坐正西向，九十日中常念佛。能成三昧生佛前，文殊般若如是说。我于众经颂少分，如是说者无穷尽。愿同闻者生正信，佛语真实无欺诳。
依修多罗立往生正信偈
作者：释遵式
朝代：宋

稽首西方安乐剎，弥陀世主大慈尊。
我依种种修多罗，成就往生决定信。
住大乘者清凈心，十念念彼无量寿。
临终梦佛定往生，大宝积经如是说。
五逆地狱众火现，值善知识发猛心。
十念称佛即往生，十六观经如是说。
若有欢喜信乐心，下至十念即往生。
若不尔者不成佛，四十八愿如是说。
诸有闻名生至心，一念迴向即往生。
唯除五逆谤正法，无量寿经如是说。
临终不能观及念，但作生意知有佛。
此人气绝即往生，大法鼓经如是说。
一日一夜悬缯盖，专念往生心不断。
卧中梦佛即往生，无量寿经如是说。
昼夜一日称佛名，殷勤精进不断绝。
展转相劝同往生，大悲经中如是说。
一日二日若七日，执持名号心不乱。
佛现其前即往生，阿弥陀经如是说。
若人闻彼阿弥陀，一日二日若过等。
繫念现前即往生，般舟经中如是说。
十日十夜六时中，五体礼佛念不断。
现见彼佛即往生，鼓音王经如是说。
十日十夜持斋戒，悬缯幡盖然香灯。
繫念不断得往生，无量寿经如是说。
若人专念一方佛，或行或坐七七日。
现身见佛即往生，大集经中如是说。
若人自誓常经行，九十日中不坐卧。
三昧中见阿弥陀，佛立经中如是说。
若人端坐正西向，九十日中常念佛。
能成三昧生佛前，文殊般若如是说。
我于众经颂少分，如是说者无穷尽。
愿同闻者生正信，佛语真实无欺诳。
十六观经颂
作者：释遵式
朝代：宋

韦提重礼请能仁，愿说西方净报因。十六观兼三净业，修之即得往生身。
十六观经颂
作者：释遵式
朝代：宋

韦提重礼请能仁，愿说西方凈报因。
十六观兼三凈业，修之即得往生身。
十六观经颂·上品上生观第十四
作者：释遵式
朝代：宋

慈心不杀持众戒，读诵大乘方等经。修行六念回向愿，临终化佛悉来迎。
十六观经颂·上品上生观第十四
作者：释遵式
朝代：宋

慈心不杀持众戒，读诵大乘方等经。
修行六念迴向愿，临终化佛悉来迎。
十六观经颂·上品下生
作者：释遵式
朝代：宋

深信因果奉大乘，但发无上菩提意。以此功德回愿生，生已当住欢喜地。
十六观经颂·上品下生
作者：释遵式
朝代：宋

深信因果奉大乘，但发无上菩提意。
以此功德迴愿生，生已当住欢喜地。
十六观经颂·上品中生
作者：释遵式
朝代：宋
体裁：古风

不必受持方等经，解第一义明因果。紫金台现命终时，自见身于台上坐。
十六观经颂·下品上生观第十六
作者：释遵式
朝代：宋
体裁：古风

若人虽不谤尊经，造众恶业无惭愧。临终遇劝念弥陀，生彼十劫得初地。
十六观经颂·下品下生
作者：释遵式
朝代：宋
体裁：古风

有作五逆十恶业，应堕地狱受诸苦。临终遇劝念弥陀，决定超生于彼土。
十六观经颂·下品中生
作者：释遵式
朝代：宋
体裁：古风

若有众生犯众戒，盗取僧祇三宝物。临终遇劝念弥陀，一念顷间生彼国。
十六观经颂·中品上生观第十五
作者：释遵式
朝代：宋

受持五戒八戒斋，修行诸戒回向愿。命终生彼闻法音，应时即得阿罗汉。
十六观经颂·中品上生观第十五
作者：释遵式
朝代：宋

受持五戒八戒斋，修行诸戒迴向愿。
命终生彼闻法音，应时即得阿罗汉。
十六观经颂·中品下生
作者：释遵式
朝代：宋

孝养父母行仁义，临终复遇善知识。广说弥陀大愿因，屈伸臂顷生彼国。
十六观经颂·中品下生
作者：释遵式
朝代：宋

孝养父母行仁义，临终復遇善知识。
广说弥陀大愿因，屈伸臂顷生彼国。
十六观经颂·中品中生
作者：释遵式
朝代：宋

若人至心一日夜，持戒持斋无破缺。以此功德回愿生，七日华敷成记莂。
十六观经颂·中品中生
作者：释遵式
朝代：宋

若人至心一日夜，持戒持斋无破缺。
以此功德迴愿生，七日华敷成记莂。
十六观经颂·佛菩萨像观第八
作者：释遵式
朝代：宋

诸佛如来法界身，徧入众生一切想。
智者当观此想心，是心即佛菩萨像。
十六观经颂·佛菩萨像观第八
作者：释遵式
朝代：宋

诸佛如来法界身，遍入众生一切想。智者当观此想心，是心即佛菩萨像。
十六观经颂·势至观第十一
作者：释遵式
朝代：宋

次观势至菩萨身，量等观音无有异。但于肉髻宝瓶中，盛众光明现佛事。
十六观经颂·势至观第十一
作者：释遵式
朝代：宋

次观势至菩萨身，量等观音无有异。
但于肉髻宝缾中，盛众光明现佛事。
十六观经颂·华座观第七
作者：释遵式
朝代：宋
体裁：七言绝句

七想莲华妙台座，广大弥陀愿力成。作此想时心不乱，定当极乐国中生。
十六观经颂·地观第三
作者：释遵式
朝代：宋
体裁：古风

琉璃宝地正观时，谛了分明极乐国。八种清风鼓乐音，苦空无我无常曲。
十六观经颂·总观第六
作者：释遵式
朝代：宋

众宝国土宝楼阁，宝树更兼池间错。此个总观若成时，名为粗见彼极乐。
十六观经颂·总观第六
作者：释遵式
朝代：宋

众宝国土宝楼阁，宝树更兼池间错。
此箇总观若成时，名为粗见彼极乐。
十六观经颂·无量寿佛身观第九
作者：释遵式
朝代：宋

无量寿佛金色身，光明普照羣生类。
勤修智者繫心观，诸佛现前同授记。
十六观经颂·无量寿佛身观第九
作者：释遵式
朝代：宋

无量寿佛金色身，光明普照群生类。勤修智者系心观，诸佛现前同授记。
十六观经颂·日观第一
作者：释遵式
朝代：宋
体裁：古风

正坐面西想日轮，见日欲没如悬鼓。见已闭目开目间，皆令明了心坚住。
十六观经颂·普往生观第十二
作者：释遵式
朝代：宋
体裁：七言绝句

端想身生极乐界，莲华合闭身居内。华开见佛满虚空，水鸟树林宣法偈。
十六观经颂·杂往生观第十三
作者：释遵式
朝代：宋

重想弥陀二菩萨，神通变现事如前。杂沓观成无量福，定生安养奉金仙。
十六观经颂·杂往生观第十三
作者：释遵式
朝代：宋

重想弥陀二菩萨，神通变现事如前。
杂沓观成无量福，定生安养奉金僊。
十六观经颂·树观第四
作者：释遵式
朝代：宋
体裁：七言绝句

四观宝树七重行，宝叶华敷妙宫殿。宝幢幡盖影重重，十方佛国于中现。
十六观经颂·水观第二
作者：释遵式
朝代：宋

次作水想见西方，一切皆为净土水。既见水已想成冰，皎然映彻琉璃地。
十六观经颂·水观第二
作者：释遵式
朝代：宋

次作水想见西方，一切皆为凈土水。
既见水已想成冰，皎然映彻琉璃地。
十六观经颂·池观第五
作者：释遵式
朝代：宋

五想净土七宝池，池中水有八功德。宣流念佛法僧名，妙宝莲华千万亿。
十六观经颂·池观第五
作者：释遵式
朝代：宋

五想凈土七宝池，池中水有八功德。
宣流念佛法僧名，妙宝莲华千万亿。
十六观经颂·观音观第十
作者：释遵式
朝代：宋
体裁：古风

观音菩萨紫金身，眉间毫相七宝色。流出光明满十方，光中化佛无数亿。
句
作者：释遵式
朝代：宋

真空是选场，大觉为官位。翔空迹自绝，不在青青山。梅有和羹实，龙无为雨心。
句·其一
作者：释遵式
朝代：宋

真空是选场，大觉为官位。
句·其三
作者：释遵式
朝代：宋

梅有和羹实，龙无为雨心。
句·其二
作者：释遵式
朝代：宋

翔空迹自绝，不在青青山。
句·其四
作者：释遵式
朝代：宋

天上无双月，人间只一僧。
地狱界偈
作者：释遵式
朝代：宋

三界无别法，一切唯心造。是故于日夜，当自勤观心。心欲起诸恶，速灭如救然。心欲起诸善，爱护如珍宝。行恶虽少顷，未来受苦长。为善向菩提，永證常乐果。
地狱界偈
作者：释遵式
朝代：宋

三界无别法，一切唯心造。
是故于日夜，当自勤观心。
心欲起诸恶，速灭如救然。
心欲起诸善，爱护如珍宝。
行恶虽少顷，未来受苦长。
为善向菩提，永证常乐果。
大悲观音栴檀像
作者：释遵式
朝代：宋

南无十方三世佛，南无本师大牟尼。南无西方安乐刹，阿弥陀佛十力尊。南无过去无数劫，彼世世灯观世音。诸佛慧眼第一净，以不二相观三界。如实见我归命礼，成就大愿护众生。南无一切法宝海，无边无尽解脱门。南无总持功德藏，三世十方诸佛印。消除三障无诸恶，五眼具足成菩提。未来际劫誓修行，普使众生获无畏。南无文殊普贤尊，一切智行圆满海。金刚藏及金刚手，得大势等诸大士。声闻辟支贤圣众，愿以慈眼普瞻视。我今南无赞三宝，为欲深游大悲海。南无大悲救厄者，昔曾值佛观世音。入彼如来所入门，故佛授与同名号。从闻解脱六尘缚，如声度垣不能碍。由斯遍入微尘国，普现微尘自在身。一一身宣总持句，施与众生无畏法。是故娑婆世界中，皆号为施无畏者。我昔经中值密言，能除三障名消伏。佛称功德难思议，故我常持不敢忘。誓向当来大劫海，遍将此句救诸苦。为求大士加持力，故造栴檀持咒形。烁迦罗首金色容，具足七数端严相。母陀罗臂百千福，次第有六捉持异。贝多叶经并宝印，华果澡罐及杨枝。无隙白檀雕所成，一一皆合契经造。及状我身长跪地，顶戴吉祥安乐人。观世音名依定实，必闻我今发大愿。牟尼经像比丘僧，愿住世间常不灭。护持国土与众生，普令摄取菩提愿。三宝神咒天龙等，大悲感应大誓力。一切同护圣尊仪，犹若金刚常不坏。如是成就十四愿，悉为菩提及含识。南无闻名救厄者，南无世间慈悲父。南无施我无畏力，南无令我满诸愿。闻名见身心念者，南无一切无空过。我今次第说所愿，尊应一一遍垂听。
大悲观音栴檀像
作者：释遵式
朝代：宋

南无十方三世佛，南无本师大牟尼。
南无西方安乐剎，阿弥陀佛十力尊。
南无过去无数劫，彼世世灯观世音。
诸佛慧眼第一凈，以不二相观三界。
如实见我归命礼，成就大愿护众生。
南无一切法宝海，无边无尽解脱门。
南无总持功德藏，三世十方诸佛印。
消除三障无诸恶，五眼具足成菩提。
未来际劫誓修行，普使众生获无畏。
南无文殊普贤尊，一切智行圆满海。
金刚藏及金刚手，得大势等诸大士。
声闻辟支贤圣众，愿以慈眼普瞻视。
我今南无讚三宝，为欲深游大悲海。
南无大悲救厄者，昔曾值佛观世音。
入彼如来所入门，故佛授与同名号。
从闻解脱六尘缚，如声度垣不能碍。
由斯徧入微尘国，普现微尘自在身。
一一身宣总持句，施与众生无畏法。
是故娑婆世界中，皆号为施无畏者。
我昔经中值密言，能除三障名消伏。
佛称功德难思议，故我常持不敢忘。
誓向当来大劫海，徧将此句救诸苦。
为求大士加持力，故造栴檀持呪形。
烁迦罗首金色容，具足七数端严相。
母陀罗臂百千福，次第有六捉持异。
贝多叶经并宝印，华果澡鑵及杨枝。
无隙白檀雕所成，一一皆合契经造。
及状我身长跪地，顶戴吉祥安乐人。
观世音名依定实，必闻我今发大愿。
牟尼经像比丘僧，愿住世间常不灭。
护持国土与众生，普令摄取菩提愿。
三宝神呪天龙等，大悲感应大誓力。
一切同护圣尊仪，犹若金刚常不坏。
如是成就十四愿，悉为菩提及含识。
南无闻名救厄者，南无世间慈悲父。
南无施我无畏力，南无令我满诸愿。
闻名见身心念者，南无一切无空过。
我今次第说所愿，尊应一一徧垂听。
寄丹丘鸿上人不出寺
作者：释遵式
朝代：宋
体裁：七言律诗

小固山前一道人，不言生死不言真。茅堂静有朝端客，草履烂无门外尘。银漏滴残犹在定，石花开尽始知春。相思未得相寻去，空恨江头多病身。
寄刘处士
作者：释遵式
朝代：宋

度月阻相寻，应为苦雨吟。井浑茶味失，地润屐痕深。鸟背长湖色，门閒古树阴。想君慵更甚，华发昼方簪。
寄刘处士
作者：释遵式
朝代：宋

度月阻相寻，应为苦雨吟。
井浑茶味失，地润屐痕深。
鸟背长湖色，门閒古树阴。
想君慵更甚，华髮昼方簪。
寄悟和尚
作者：释遵式
朝代：宋

无累无机祇任缘，一斋长掩古松边。寒垂白发过深雪，不下青林知几年。木叶当薪烧更暖，姜苗为屦著难穿。竟何人问东林社，时引清流灌碧莲。
寄悟和尚
作者：释遵式
朝代：宋

无累无机祇任缘，一斋长掩古松边。
寒垂白髮过深雪，不下青林知几年。
木叶当薪烧更暖，姜苗为屦着难穿。
竟何人问东林社，时引清流灌碧莲。
寄题丹丘梵才上人山居
作者：释遵式
朝代：宋

禅家真隐处，翠谷倚城隍。海近云归早，山孤鸟去长。石当泉脉润，风度柏枝香。此地容吾否，中霄去意狂。
寄题丹丘梵才上人山居
作者：释遵式
朝代：宋

禅家真隠处，翠谷倚城隍。
海近云归早，山孤鸟去长。
石当泉脉润，风度柏枝香。
此地容吾否，中霄去意狂。
念佛三昧诗
作者：释遵式
朝代：宋

万感外形骸，俨然虚堂寂。明毫冠群彩，幽神资始绩。妙象非夙预，俗览岂良觌。析之会入微，清玩心无怿。金肌昧真见，八音愚正闻。玄空了无托，至涉宁有勋。森罗会都寂，长空销积氛。良哉此达观，局士安与云。融抱回曲照，熙如鉴中象。谛览无遗心，虚求非滞想。追梦忘始终，通幽宛如往。藉此会神姿，逍遥期西赏。鉴极玄想孤，动静如为区。大象讵形仪，大方谁廉隅。正赏不隐括，妙践无回迂。心澄遍知海，粲粲黄金躯。
念佛三昧诗·其一
作者：释遵式
朝代：宋

万感外形骸，俨然虚堂寂。
明毫冠羣彩，幽神资始绩。
妙象非夙预，俗览岂良觌。
析之会入微，清玩心无怿。
念佛三昧诗·其一
作者：释遵式
朝代：宋

万感外形骸，俨然虚堂寂。明毫冠群彩，幽神资始绩。妙象非夙预，俗览岂良觌。析之会入微，清玩心无怿。
念佛三昧诗·其三
作者：释遵式
朝代：宋

融抱回曲照，熙如鉴中象。谛览无遗心，虚求非滞想。追梦忘始终，通幽宛如往。藉此会神姿，逍遥期西赏。
念佛三昧诗·其三
作者：释遵式
朝代：宋

融抱迴曲照，熙如鑑中象。
谛览无遗心，虚求非滞想。
追梦忘始终，通幽宛如往。
藉此会神姿，逍遥期西赏。
念佛三昧诗·其二
作者：释遵式
朝代：宋

金肌昧真见，八音愚正闻。玄空了无托，至涉宁有勋。森罗会都寂，长空销积氛。良哉此达观，局士安与云。
念佛三昧诗·其二
作者：释遵式
朝代：宋

金肌昧真见，八音愚正闻。
玄空了无託，至涉宁有勋。
森罗会都寂，长空销积氛。
良哉此达观，局士安与云。
念佛三昧诗·其四
作者：释遵式
朝代：宋

鉴极玄想孤，动静如为区。大象讵形仪，大方谁廉隅。正赏不隐括，妙践无回迂。心澄遍知海，粲粲黄金躯。
念佛三昧诗·其四
作者：释遵式
朝代：宋

鑑极玄想孤，动静如为区。
大象讵形仪，大方谁廉隅。
正赏不隠括，妙践无迴迂。
心澄徧知海，粲粲黄金躯。
戒五辛颂
作者：释遵式
朝代：宋

五辛佛所说，障道定无疑。梵网招轻垢，楞伽损大慈。人天犹尚失，净土固难期。生啖增瞋念，熟食发淫思。讲经十二部，天仙悉舍离。善神不守护，恶鬼得便宜。薜荔唼唇吻，魔罗现佛仪。福德因消灭，业障更弥滋。地狱铜兼铁，轮回网复羁。无端耽草味，殃祸大堪悲。
戒五辛颂
作者：释遵式
朝代：宋

五辛佛所说，障道定无疑。
梵网招轻垢，楞伽损大慈。
人天犹尚失，浄土固难期。
生啖增瞋念，熟食发淫思。
讲经十二部，天仙悉舍离。
善神不守护，恶鬼得便宜。
薜荔唼唇吻，魔罗现佛仪。
福德因消灭，业障更弥滋。
地狱铜兼铁，轮迴网復羁。
无端耽草味，殃祸大堪悲。
改祭修斋决疑颂·圆丘方泽，上下神明，国之常典。云何劝令断祭，奈太伤国风乎？颂曰：
作者：释遵式
朝代：宋

杀牛惭礿祭，黍稷本非馨。斋诵真明德，何劳执礼经。
改祭修斋决疑颂·圆丘方泽，上下神明，国之常典。云何劝令断祭，奈太伤国风乎？颂曰：
作者：释遵式
朝代：宋

杀牛惭禴祭，黍稷本非馨。
斋诵真明德，何劳执礼经。
改祭修斋决疑颂·第一疑：有鬼无鬼，能祸能福耶？颂曰：
作者：释遵式
朝代：宋
体裁：偈颂

鬼神随处有，谄诳世间人。祭鬼都无福，空增杀业因。
改祭修斋决疑颂·第七疑：改祭之后，忽遇灾祸，既已舍神，求谁救护耶？颂曰：
作者：释遵式
朝代：宋
体裁：偈颂

专持菩萨号，八部护君身。急难随声应，唯除不信人。
改祭修斋决疑颂·第三疑：家眷死后祭祀，得食不得食耶？颂曰：
作者：释遵式
朝代：宋
体裁：偈颂

人死随前业，升沉六道殊。如何纯祭祀，须道世人愚。
改祭修斋决疑颂·第九疑：凡修斋福，并读诵经典，当回向家宅何等神明，凡有几位耶？颂曰：
作者：释遵式
朝代：宋

作福常回施，天龙善鬼神。威光常覆护，使汝免灾迍。
改祭修斋决疑颂·第九疑：凡修斋福，并读诵经典，当迴向家宅何等神明，凡有几位耶？颂曰：
作者：释遵式
朝代：宋

作福常迴施，天龙善鬼神。
威光常覆护，使汝免灾迍。
改祭修斋决疑颂·第二疑：现见世人病患，祭祀获安，何言无福耶？颂曰：
作者：释遵式
朝代：宋
体裁：偈颂

正信天龙护，邪神岂奈何。但知常念佛，灾怪自消磨。
改祭修斋决疑颂·第五疑：祭祀之家，及彼师巫，得何罪报耶？颂曰：
作者：释遵式
朝代：宋
体裁：偈颂

杀他还自杀，影响逐形声。鬼饱都无福，空招堕火坑。
改祭修斋决疑颂·第八疑：自来杀生祭祀，所有罪业作何功德而得消灭耶？颂曰：
作者：释遵式
朝代：宋
体裁：偈颂

法宝真良药，众生自不尝。书持并供养，世世上天堂。
改祭修斋决疑颂·第六疑：今若改祭，自古已来，还有报验耶？颂曰：
作者：释遵式
朝代：宋

回邪生正信，臭草出栴檀。逢难须坚固，安居志好攀。
改祭修斋决疑颂·第六疑：今若改祭，自古已来，还有报验耶？颂曰：
作者：释遵式
朝代：宋

迴邪生正信，臭草出栴檀。
逢难须坚固，安居志好攀。
改祭修斋决疑颂·第十疑：既不许祭祀，或家眷死亡堕在鬼趣，云何施其饮食耶？颂曰：
作者：释遵式
朝代：宋

鬼道常饥渴，当生怜悯心。能蠲口中食，佛赞福田深。
改祭修斋决疑颂·第十疑：既不许祭祀，或家眷死亡堕在鬼趣，云何施其饮食耶？颂曰：
作者：释遵式
朝代：宋

鬼道常饥渴，当生怜愍心。
能蠲口中食，佛赞福田深。
放生慈济法门
作者：释遵式
朝代：宋

我比丘某甲，今为傍生类。
发佛大慈悲，忏彼六情根。
无始业障海，眼根着诸色。
耳界闻乱声，鼻染一切香。
舌生诸恶刺，身如机关主。
六贼游戏中，心想如猿猴。
无有暂停时。
如此等六法，名为六情根。
一切业因缘，皆从妄想起。
妄想如幻焰，亦若空中花。
迷倒不觉知，为诸惑业缚。
永堕三途界，没在众苦中。
不闻正法音，何曾知忏悔。
惟愿十方佛，菩萨众大师。
慈力与冥加，令其知发露。
无始一切恶，今日悉消除。
毕故不造新，常当修梵行。
未脱傍生难，余命愿安乐。
筌网及虞罗，愿不相值遇。
饮啄随时足，饥渴永不逢。
相见起慈心，愿不相吞噉。
当承三宝力，誓脱众尘劳。
毕此苦类身，愿生诸佛国。
弥陀广慈愿，不舍一切生。
观音慈愿深，常游五道界。
愿舒五色臂，拔我出轮迴。
傥若命终时，愿垂亲接引。
救我厄难者，菩萨大檀那。
悯我临汤火，舍财赎我命。
须弥与大海，徒自谓高深。
檀那今日恩，高深不可比。
现生增福寿，眷属悉团圆。
来世受身时，愿同生佛国，和南贤圣众。
放生慈济法门
作者：释遵式
朝代：宋

我比丘某甲，今为傍生类。发佛大慈悲，忏彼六情根。无始业障海，眼根著诸色。耳界闻乱声，鼻染一切香。舌生诸恶刺，身如机关主。六贼游戏中，心想如猿猴。无有暂停时。如此等六法，名为六情根。一切业因缘，皆从妄想起。妄想如幻焰，亦若空中花。迷倒不觉知，为诸惑业缚。永堕三途界，没在众苦中。不闻正法音，何曾知忏悔。惟愿十方佛，菩萨众大师。慈力与冥加，令其知发露。无始一切恶，今日悉消除。毕故不造新，常当修梵行。未脱傍生难，馀命愿安乐。筌网及虞罗，愿不相值遇。饮啄随时足，饥渴永不逢。相见起慈心，愿不相吞啖。当承三宝力，誓脱众尘劳。毕此苦类身，愿生诸佛国。弥陀广慈愿，不舍一切生。观音慈愿深，常游五道界。愿舒五色臂，拔我出轮回。傥若命终时，愿垂亲接引。救我厄难者，菩萨大檀那。悯我临汤火，舍财赎我命。须弥与大海，徒自谓高深。檀那今日恩，高深不可比。现生增福寿，眷属悉团圆。来世受身时，愿同生佛国，和南贤圣众。
每日念佛忏悔发愿文
作者：释遵式
朝代：宋

我今称念阿弥陀，真实功德佛名号。惟愿慈悲垂摄受，證知忏悔及所愿。我昔所造诸恶业，皆由无始贪嗔痴。从身□意之所生，一切我今皆忏悔。愿我临欲命终时，尽除一切诸障碍。面见彼佛阿弥陀，即得往生安乐刹。彼佛众会咸清净，我时于胜莲华生。亲见如来无量光，现前授我菩提记。蒙彼如来授记已，化身无数百俱胝。知力广大遍十方，普利一切众生界。
每日念佛忏悔发愿文
作者：释遵式
朝代：宋

我今称念阿弥陀，真实功德佛名号。
惟愿慈悲垂摄受，证知忏悔及所愿。
我昔所造诸恶业，皆由无始贪嗔痴。
从身□意之所生，一切我今皆忏悔。
愿我临欲命终时，尽除一切诸障碍。
面见彼佛阿弥陀，即得往生安乐剎。
彼佛众会咸清浄，我时于胜莲华生。
亲见如来无量光，现前授我菩提记。
蒙彼如来授记已，化身无数百俱胝。
知力广大徧十方，普利一切众生界。
游天台观
作者：释遵式
朝代：宋
体裁：五言律诗

古观春山下，寻幽似有期。瀑清冥坐久，峰好独归迟。客啸巢禽识，仙踪药叟知。我来无别趣，禅性尽相宜。
礼佛回向偈
作者：释遵式
朝代：宋

见闻获安隐，莫不信向心。是故我归依，愿普如世尊。甚深净戒聚，功德难思议。受者获安隐，福慧日夜生。诸佛常护念，万行渐满盈。六度四等意，普度诸群盲。手足初莫犯，节言慎所行。常乐在定意，是真优婆塞。质直离谄曲，常与贤圣俱。爱众犹养己，是名真菩萨。
礼佛迴向偈
作者：释遵式
朝代：宋

见闻获安隠，莫不信向心。
是故我归依，愿普如世尊。
甚深浄戒聚，功德难思议。
受者获安隠，福慧日夜生。
诸佛常护念，万行渐满盈。
六度四等意，普度诸羣盲。
手足初莫犯，节言慎所行。
常乐在定意，是真优婆塞。
质直离谄曲，常与贤圣俱。
爱众犹养己，是名真菩萨。
诫酒肉慈慧法门
作者：释遵式
朝代：宋

南无佛法僧，大慈三宝海。我今欲依教，普劝诸众生。莫杀莫食肉，同蕴仁慈行。无病保长龄，未来成佛道。诸佛大菩萨，常为救众生。舍头目身命，不计河沙数。代鸽弃王身，全蚁委龙命。流水济枯鱼，萨埵充饥虎。历劫遍行慈，慈善力成就。佛无一切心，唯有慈心在。若有行慈者，不杀不食肉。仰愿佛威神，世世常加护。杀生佛所说，即杀自父母。亦杀自妻女，兄弟及姊妹。一切男女摄，皆曾为父母。生生所受胎，从之禀遗体。受一畜生形，骨血如山海。一一类中身，生生不可计。轮回六道间，展转为亲属。故食诸众生，名食父母肉。又观一切身，悉是我本体。自肉及他肉，其实是一肉。如舍前后住，亦名为我舍。当知食肉人，即食自身肉。佛观如来藏，佛界众生界。一界无二界，一切肉一肉。伎儿暂变易，元是一人身。若欲杀众生，当起诸佛想。猎师屠儿辈，及捕鱼鸟人。众生遥见者，皆生必死怖。谓此恶心人，贪利及肉味。手持利刀箭，念欲杀我身。飞翔及潜窜，惊怖而远避。常与诸众生，起大冤对想。一切惜身命，人畜等无殊。若欲食众生，先试割身肉。死是极大苦，谁能不畏之。但当自观身，云何食他肉。为利刹众生，以财网诸肉。二俱得杀业，死堕叫唤狱。汝听杀生者，死堕地狱处。铁城高八万，四千由旬量。长广亦复然，满中猛火炎。表里皆洞赤，猘狗守四门。狱卒声雷震，两眼如电光。驱汝杀生人，入中而受苦。力士执铁矛，矛身长一丈。利刃阔八寸，望胸撞罪人。胸入背上出，苦痛不堪闻。千万亿岁中，受斯极大苦。汝听食肉人，死堕阿鼻狱。铁屋亦高广，八万由旬量。四门猛火炎，南北皆交彻。铁墙铁罗网，铁枷铁杻械。一一火烧之，皆令其洞赤。食肉受斯苦，亿百千万岁。汝听煮肉人，堕镬汤地狱。一万有二千，深广由旬量。昼夜猛火然，涌涌汤常沸。于中受大苦，一万七千岁。汝听炙肉人，堕热铁床狱。其狱有八千，纵广由旬量。床下猛火烧，罪人卧其上。心肝肉焦烂，一万二千岁。汝听切肉人，死堕斫剉狱。五百大力士，利刀斩罪人。万段至微尘，业风吹更活。如是终复始，一万二千岁。汝听养群鸡，为贪肥肉者。一鸡于一日，计食五百虫。主人当半罪，同鸡堕地狱。其狱盛热粪，八万由旬量。人鸡俱入中，满五千万岁。汝听捕猎人，安锵及设？。罥索安陷阱，利刃放鹰犬。四边竞围合，逼逐杀众生。死堕铁轴狱，方丈一万钉。驱上轮一匝，遍体万钉刺。举身悉交彻，苦痛不可忍。百千万岁中，受斯对报苦。杀生食肉者，从诸地狱出。受饿罗刹身，师子豺虎狼。猫狸鸱枭鹫，唯捕新血肉。众生各藏护，不令其得便。饥火常烧心，念念思他肉。由是恶熏习，大慈种永断。设得生人中，残疾命短促。愚痴谤因果，死还堕地狱。佛说此语时，无量诸罗刹。悲号誓断肉，及护断肉人。汝今闻此经，云何不改过。徒劳生为人，不及食人鬼。慎莫烧山野，慎莫破堤塘。莫伐有巢树，莫烧含蠹薪。若见杀众生，方便常救护。南无十方佛，大智德世尊。我欲劝众生，舍酒求明慧。如佛之所说，饮酒多过患。八万尘劳门，三十五种失。悉以酒为本，汝等应谛观。酒酣心眩乱，六识尽昏迷。君臣乖仪节，父子绝尊卑。母女乱其风，礼检不能制。如舍婆提国，有鸯掘摩罗。酒醉淫泆母，因慈杀其父。母复通外情，将刀复害之。亦如莎伽陀，神通大罗汉。因游支提国，渐到跋陀村。彼有大毒龙，字庵婆罗提。其龙甚暴恶，侵害彼村人。罗汉神通力，降伏毒龙已。村人思报恩，多设苏乳糜。有女设糜已，忧其发冷病。遂取水色酒，奉上大罗汉。罗汉谓是水，饮已酒力发。迷酒到寺门，衣钵弃馀处。醒时用神力，能伏大毒龙。醉后如死人，不能伏虾蟆。世尊命罗汉，及诸比丘众。至彼罗汉所，因兹制酒戒。正法念经说，阎罗责置人。将驱入地狱，先说如是偈。酒能乱人心，令人如羊等。不知作不作，如是应舍酒。若酒醉之人，如死人无异。若欲常不死，彼人应舍酒。酒是诸过处，常能不饶益。一切恶道阶，黑闇所在处。饮酒到地狱，亦到饿鬼处。行于畜生业，是酒过所诳。酒为毒中毒，地狱中地狱。病中之大病，是佛之所说。若人饮酒者，无因缘欢喜。无因缘而瞋，无因缘作恶。于佛所生痴，坏世出世事。烧解脱如火，所谓酒一法。若人能舍酒，正行于法戒。彼到第一处，无死无生处。莫饮无明酒，能为众苦因。声闻住明脱，犹是醉归人。若是病苦时，应当观病本。从痴有爱生，习业招病果。耆婆尽道术，尚不能救疗。岂有世药酒，而能瘥我病。酒为放逸根，不饮闭恶道。宁舍百千身，不毁犯酒戒。宁使身乾枯，终不饮此酒。假使毁犯戒，寿命满百年。不如护禁戒，即时身磨灭。决定能使瘥，我犹故不饮。况今不定知，为瘥为不瘥。作是决定心，心生大欢喜。即获见真谛，所患即消除。汝听酿酒家，死堕咸糟狱。亦堕沸灰中，一万八千岁。汝听沽清酒，死堕酒池狱。满中如洋铜，入其中受苦。汝听饮酒人，死堕灌口狱。手自酌铜汁，昼夜灌其口。汝听人将酒，逼劝持戒人。死入冰池狱，八千万岁苦。皮肉皆破裂，日夜百死生。然后五百生，生辄无两臂。汝听或强力，或时因戏笑。持酒与僧尼，强伏令其饮。死堕截膝狱，六百万岁中。五百大力士，常截其两膝。乃至过酒器，五百世无手。常作蚁虱形，曲蛆及蝇蚋。痴执无知虫，一一五百世。汝听吉陀婆，沽酒梳堕井。罗汉饮其水，八万圣皆醉。由是恼圣人，死堕锯床狱。八万大劫中，常受锯解苦。后出得为人，其身长三尺。颜貌青黑色，耳鼻孔闭塞。无眼唇褰缩，手足无十指。何况破戒心，持酒逼他饮。多见世愚人，逼他食酒肉。自不能清净，都无羞耻心。复将不净食，凌逼破他戒。宁可断人命，莫破他善心。杀命一死生，未必至三趣。破戒失人天，及失解脱法。汝听断酒肉，所得福德利。有人持七宝，国城妻子施。不如断酒肉，千万分之一。乃至满大千，七宝持布施。不如断酒肉，千万分之一。假使为求福，锻金以为人。其数百千万，持用广布施。不如断酒肉，千万分之一。假使有佛子，造幡华宝盖。满三千大千，持用供养佛。不如断酒肉，千万分之一。犯之罪即重，持之福亦深。善恶长形对，苦乐镇相寻。及健速回首，早计各悛心。莫待无常到，如瓶满自沈。勉哉须努力，同侍七宝林。
诫酒肉慈慧法门
作者：释遵式
朝代：宋
体裁：古风

南无佛法僧，大慈三宝海。我今欲依教，普劝诸众生。莫杀莫食肉，同蕴仁慈行。无病保长龄，未来成佛道。诸佛大菩萨，常为救众生。舍头目身命，不计河沙数。代鸽弃王身，全蚁委龙命。流水济枯鱼，萨埵充饥虎。历劫遍行慈，慈善力成就。佛无一切心，唯有慈心在。若有行慈者，不杀不食肉。仰愿佛威神，世世常加护。杀生佛所说，即杀自父母。亦杀自妻女，兄弟及姊妹。一切男女摄，皆曾为父母。生生所受胎，从之禀遗体。受一畜生形，骨血如山海。一一类中身，生生不可计。轮回六道间，展转为亲属。故食诸众生，名食父母肉。又观一切身，悉是我本体。自肉及他肉，其实是一肉。如舍前后住，亦名为我舍。当知食肉人，即食自身肉。佛观如来藏，佛界众生界。一界无二界，一切肉一肉。伎儿暂变易，元是一人身。若欲杀众生，当起诸佛想。猎师屠儿辈，及捕鱼鸟人。众生遥见者，皆生必死怖。谓此恶心人，贪利及肉味。手持利刀箭，念欲杀我身。飞翔及潜窜，惊怖而远避。常与诸众生，起大冤对想。一切惜身命，人畜等无殊。若欲食众生，先试割身肉。死是极大苦，谁能不畏之。但当自观身，云何食他肉。为利刹众生，以财网诸肉。二俱得杀业，死堕叫唤狱。汝听杀生者，死堕地狱处。铁城高八万，四千由旬量。长广亦复然，满中猛火炎。表里皆洞赤，猘狗守四门。狱卒声雷震，两眼如电光。驱汝杀生人，入中而受苦。力士执铁矛，矛身长一丈。利刃阔八寸，望胸撞罪人。胸入背上出，苦痛不堪闻。千万亿岁中，受斯极大苦。汝听食肉人，死堕阿鼻狱。铁屋亦高广，八万由旬量。四门猛火炎，南北皆交彻。铁墙铁罗网，铁枷铁杻械。一一火烧之，皆令其洞赤。食肉受斯苦，亿百千万岁。汝听煮肉人，堕镬汤地狱。一万有二千，深广由旬量。昼夜猛火然，涌涌汤常沸。于中受大苦，一万七千岁。汝听炙肉人，堕热铁床狱。其狱有八千，纵广由旬量。床下猛火烧，罪人卧其上。心肝肉焦烂，一万二千岁。汝听切肉人，死堕斫剉狱。五百大力士，利刀斩罪人。万段至微尘，业风吹更活。如是终复始，一万二千岁。汝听养群鸡，为贪肥肉者。一鸡于一日，计食五百虫。主人当半罪，同鸡堕地狱。其狱盛热粪，八万由旬量。人鸡俱入中，满五千万岁。汝听捕猎人，安锵及设�。罥索安陷阱，利刃放鹰犬。四边竞围合，逼逐杀众生。死堕铁轴狱，方丈一万钉。驱上轮一匝，遍体万钉刺。举身悉交彻，苦痛不可忍。百千万岁中，受斯对报苦。杀生食肉者，从诸地狱出。受饿罗刹身，师子豺虎狼。猫狸鸱枭鹫，唯捕新血肉。众生各藏护，不令其得便。饥火常烧心，念念思他肉。由是恶熏习，大慈种永断。设得生人中，残疾命短促。愚痴谤因果，死还堕地狱。佛说此语时，无量诸罗刹。悲号誓断肉，及护断肉人。汝今闻此经，云何不改过。徒劳生为人，不及食人鬼。慎莫烧山野，慎莫破堤塘。莫伐有巢树，莫烧含蠹薪。若见杀众生，方便常救护。南无十方佛，大智德世尊。我欲劝众生，舍酒求明慧。如佛之所说，饮酒多过患。八万尘劳门，三十五种失。悉以酒为本，汝等应谛观。酒酣心眩乱，六识尽昏迷。君臣乖仪节，父子绝尊卑。母女乱其风，礼检不能制。如舍婆提国，有鸯掘摩罗。酒醉淫泆母，因慈杀其父。母复通外情，将刀复害之。亦如莎伽陀，神通大罗汉。因游支提国，渐到跋陀村。彼有大毒龙，字庵婆罗提。其龙甚暴恶，侵害彼村人。罗汉神通力，降伏毒龙已。村人思报恩，多设苏乳糜。有女设糜已，忧其发冷病。遂取水色酒，奉上大罗汉。罗汉谓是水，饮已酒力发。迷酒到寺门，衣钵弃馀处。醒时用神力，能伏大毒龙。醉后如死人，不能伏虾蟆。世尊命罗汉，及诸比丘众。至彼罗汉所，因兹制酒戒。正法念经说，阎罗责置人。将驱入地狱，先说如是偈。酒能乱人心，令人如羊等。不知作不作，如是应舍酒。若酒醉之人，如死人无异。若欲常不死，彼人应舍酒。酒是诸过处，常能不饶益。一切恶道阶，黑闇所在处。饮酒到地狱，亦到饿鬼处。行于畜生业，是酒过所诳。酒为毒中毒，地狱中地狱。病中之大病，是佛之所说。若人饮酒者，无因缘欢喜。无因缘而瞋，无因缘作恶。于佛所生痴，坏世出世事。烧解脱如火，所谓酒一法。若人能舍酒，正行于法戒。彼到第一处，无死无生处。莫饮无明酒，能为众苦因。声闻住明脱，犹是醉归人。若是病苦时，应当观病本。从痴有爱生，习业招病果。耆婆尽道术，尚不能救疗。岂有世药酒，而能瘥我病。酒为放逸根，不饮闭恶道。宁舍百千身，不毁犯酒戒。宁使身乾枯，终不饮此酒。假使毁犯戒，寿命满百年。不如护禁戒，即时身磨灭。决定能使瘥，我犹故不饮。况今不定知，为瘥为不瘥。作是决定心，心生大欢喜。即获见真谛，所患即消除。汝听酿酒家，死堕咸糟狱。亦堕沸灰中，一万八千岁。汝听沽清酒，死堕酒池狱。满中如洋铜，入其中受苦。汝听饮酒人，死堕灌口狱。手自酌铜汁，昼夜灌其口。汝听人将酒，逼劝持戒人。死入冰池狱，八千万岁苦。皮肉皆破裂，日夜百死生。然后五百生，生辄无两臂。汝听或强力，或时因戏笑。持酒与僧尼，强伏令其饮。死堕截膝狱，六百万岁中。五百大力士，常截其两膝。乃至过酒器，五百世无手。常作蚁虱形，曲蛆及蝇蚋。痴执无知虫，一一五百世。汝听吉陀婆，沽酒梳堕井。罗汉饮其水，八万圣皆醉。由是恼圣人，死堕锯床狱。八万大劫中，常受锯解苦。后出得为人，其身长三尺。颜貌青黑色，耳鼻孔闭塞。无眼唇褰缩，手足无十指。何况破戒心，持酒逼他饮。多见世愚人，逼他食酒肉。自不能清净，都无羞耻心。复将不净食，凌逼破他戒。宁可断人命，莫破他善心。杀命一死生，未必至三趣。破戒失人天，及失解脱法。汝听断酒肉，所得福德利。有人持七宝，国城妻子施。不如断酒肉，千万分之一。乃至满大千，七宝持布施。不如断酒肉，千万分之一。假使为求福，锻金以为人。其数百千万，持用广布施。不如断酒肉，千万分之一。假使有佛子，造幡华宝盖。满三千大千，持用供养佛。不如断酒肉，千万分之一。犯之罪即重，持之福亦深。善恶长形对，苦乐镇相寻。及健速回首，早计各悛心。莫待无常到，如瓶满自沈。勉哉须努力，同侍七宝林。
诫酒肉慈慧法门
作者：释遵式
朝代：宋

南无佛法僧，大慈三宝海。
我今欲依教，普劝诸众生。
莫杀莫食肉，同藴仁慈行。
无病保长龄，未来成佛道。
诸佛大菩萨，常为救众生。
舍头目身命，不计河沙数。
代鸽弃王身，全螘委龙命。
流水济枯鱼，萨埵充饥虎。
历劫徧行慈，慈善力成就。
佛无一切心，唯有慈心在。
若有行慈者，不杀不食肉。
仰愿佛威神，世世常加护。
杀生佛所说，即杀自父母。
亦杀自妻女，兄弟及姊妹。
一切男女摄，皆曾为父母。
生生所受胎，从之禀遗体。
受一畜生形，骨血如山海。
一一类中身，生生不可计。
轮迴六道间，展转为亲属。
故食诸众生，名食父母肉。
又观一切身，悉是我本体。
自肉及他肉，其实是一肉。
如舍前后住，亦名为我舍。
当知食肉人，即食自身肉。
佛观如来藏，佛界众生界。
一界无二界，一切肉一肉。
伎儿暂变易，元是一人身。
若欲杀众生，当起诸佛想。
猎师屠儿辈，及捕鱼鸟人。
众生遥见者，皆生必死怖。
谓此恶心人，贪利及肉味。
手持利刀箭，念欲杀我身。
飞翔及潜窜，惊怖而远避。
常与诸众生，起大冤对想。
一切惜身命，人畜等无殊。
若欲食众生，先试割身肉。
死是极大苦，谁能不畏之。
但当自观身，云何食他肉。
为利剎众生，以财网诸肉。
二俱得杀业，死堕叫唤狱。
汝听杀生者，死堕地狱处。
铁城高八万，四千由旬量。
长广亦復然，满中猛火炎。
表裏皆洞赤，猘狗守四门。
狱卒声雷震，两眼如电光。
驱汝杀生人，入中而受苦。
力士执铁矛，矛身长一丈。
利刃阔八寸，望胸撞罪人。
胸入背上出，苦痛不堪闻。
千万亿岁中，受斯极大苦。
汝听食肉人，死堕阿鼻狱。
铁屋亦高广，八万由旬量。
四门猛火炎，南北皆交彻。
铁墙铁罗网，铁枷铁杻械。
一一火烧之，皆令其洞赤。
食肉受斯苦，亿百千万岁。
汝听煮肉人，堕镬汤地狱。
一万有二千，深广由旬量。
昼夜猛火然，涌涌汤常沸。
于中受大苦，一万七千岁。
汝听炙肉人，堕热铁床狱。
其狱有八千，纵广由旬量。
床下猛火烧，罪人卧其上。
心肝肉焦烂，一万二千岁。
汝听切肉人，死堕斫剉狱。
五百大力士，利刀斩罪人。
万段至微尘，业风吹更活。
如是终復始，一万二千岁。
汝听养羣鸡，为贪肥肉者。
一鸡于一日，计食五百虫。
主人当半罪，同鸡堕地狱。
其狱盛热粪，八万由旬量。
人鸡俱入中，满五千万岁。
汝听捕猎人，安锵及设𣚦。
罥索安陷穽，利刃放鹰犬。
四边竞围合，逼逐杀众生。
死堕铁轴狱，方丈一万钉。
驱上轮一帀，徧体万钉刺。
举身悉交彻，苦痛不可忍。
百千万岁中，受斯对报苦。
杀生食肉者，从诸地狱出。
受饿罗剎身，师子豺虎狼。
猫狸鸱枭鹫，唯捕新血肉。
众生各藏护，不令其得便。
饥火常烧心，念念思他肉。
由是恶熏习，大慈种永断。
设得生人中，残疾命短促。
愚痴谤因果，死还堕地狱。
佛说此语时，无量诸罗剎。
悲号誓断肉，及护断肉人。
汝今闻此经，云何不改过。
徒劳生为人，不及食人鬼。
慎莫烧山野，慎莫破堤塘。
莫伐有巢树，莫烧含蠹薪。
若见杀众生，方便常救护。
南无十方佛，大智德世尊。
我欲劝众生，舍酒求明慧。
如佛之所说，饮酒多过患。
八万尘劳门，三十五种失。
悉以酒为本，汝等应谛观。
酒酣心眩乱，六识尽昏迷。
君臣乖仪节，父子绝尊卑。
母女乱其风，礼检不能制。
如舍婆提国，有鸯掘摩罗。
酒醉淫泆母，因慈杀其父。
母復通外情，将刀復害之。
亦如莎伽陀，神通大罗汉。
因游支提国，渐到跋陀村。
彼有大毒龙，字庵婆罗提。
其龙甚暴恶，侵害彼村人。
罗汉神通力，降伏毒龙已。
村人思报恩，多设苏乳糜。
有女设糜已，忧其发冷病。
遂取水色酒，奉上大罗汉。
罗汉谓是水，饮已酒力发。
迷酒到寺门，衣钵弃余处。
醒时用神力，能伏大毒龙。
醉后如死人，不能伏虾蟆。
世尊命罗汉，及诸比丘众。
至彼罗汉所，因兹制酒戒。
正法念经说，阎罗责置人。
将驱入地狱，先说如是偈。
酒能乱人心，令人如羊等。
不知作不作，如是应舍酒。
若酒醉之人，如死人无异。
若欲常不死，彼人应舍酒。
酒是诸过处，常能不饶益。
一切恶道阶，黑闇所在处。
饮酒到地狱，亦到饿鬼处。
行于畜生业，是酒过所诳。
酒为毒中毒，地狱中地狱。
病中之大病，是佛之所说。
若人饮酒者，无因缘欢喜。
无因缘而瞋，无因缘作恶。
于佛所生痴，坏世出世事。
烧解脱如火，所谓酒一法。
若人能舍酒，正行于法戒。
彼到第一处，无死无生处。
莫饮无明酒，能为众苦因。
声闻住明脱，犹是醉归人。
若是病苦时，应当观病本。
从痴有爱生，习业招病果。
耆婆尽道术，尚不能救疗。
岂有世药酒，而能瘥我病。
酒为放逸根，不饮闭恶道。
宁舍百千身，不毁犯酒戒。
宁使身干枯，终不饮此酒。
假使毁犯戒，寿命满百年。
不如护禁戒，即时身磨灭。
决定能使瘥，我犹故不饮。
况今不定知，为瘥为不瘥。
作是决定心，心生大欢喜。
即获见真谛，所患即消除。
汝听酿酒家，死堕醎糟狱。
亦堕沸灰中，一万八千岁。
汝听沽清酒，死堕酒池狱。
满中如洋铜，入其中受苦。
汝听饮酒人，死堕灌口狱。
手自酌铜汁，昼夜灌其口。
汝听人将酒，逼劝持戒人。
死入冰池狱，八千万岁苦。
皮肉皆破裂，日夜百死生。
然后五百生，生辄无两臂。
汝听或强力，或时因戏笑。
持酒与僧尼，强伏令其饮。
死堕截膝狱，六百万岁中。
五百大力士，常截其两膝。
乃至过酒器，五百世无手。
常作螘蝨形，曲蛆及蝇蚋。
痴执无知虫，一一五百世。
汝听吉陀婆，沽酒梳堕井。
罗汉饮其水，八万圣皆醉。
由是恼圣人，死堕锯床狱。
八万大劫中，常受锯解苦。
后出得为人，其身长三尺。
颜貌青黑色，耳鼻孔闭塞。
无眼唇褰缩，手足无十指。
何况破戒心，持酒逼他饮。
多见世愚人，逼他食酒肉。
自不能清浄，都无羞耻心。
復将不浄食，凌逼破他戒。
宁可断人命，莫破他善心。
杀命一死生，未必至三趣。
破戒失人天，及失解脱法。
汝听断酒肉，所得福德利。
有人持七宝，国城妻子施。
不如断酒肉，千万分之一。
乃至满大千，七宝持布施。
不如断酒肉，千万分之一。
假使为求福，锻金以为人。
其数百千万，持用广布施。
不如断酒肉，千万分之一。
假使有佛子，造幡华宝盖。
满三千大千，持用供养佛。
不如断酒肉，千万分之一。
犯之罪即重，持之福亦深。
善恶长形对，苦乐镇相寻。
及健速迴首，早计各悛心。
莫待无常到，如瓶满自沈。
勉哉须努力，同侍七宝林。
赠智伦弟
作者：释遵式
朝代：宋
体裁：五言律诗

溪竹拥疏帘，溪云冷不厌。千岩唯虎伴，一讲许诗兼。煮茗敲冰柱，看经就雪檐。有时开静户，寒日下峰尖。
送苗推官
作者：释遵式
朝代：宋

官满载琴书，乘春入上都。烟波离远岸，桃李发中途。俸薄尊常浅，诗清道太孤。登朝无恨晚，未有白髭须。
送苗推官
作者：释遵式
朝代：宋

官满载琴书，乘春入上都。
烟波离远岸，桃李发中途。
俸薄尊常浅，诗清道太孤。
登朝无恨晚，未有白髭鬚。
酬伉上人
作者：释遵式
朝代：宋

鸟外清閒极，谁能更似君。
山光晴后见，瀑响夜深闻。
拾句书幽石，收茶踏乱云。
江头待无事，终学弃人羣。
酬伉上人
作者：释遵式
朝代：宋

鸟外清閒极，谁能更似君。山光晴后见，瀑响夜深闻。拾句书幽石，收茶踏乱云。江头待无事，终学弃人群。
酬苏屯田西湖韵
作者：释遵式
朝代：宋

雨余残景照渔家，渔子鸣榔彻郡衙。
今夜相呼好垂钓，晚来新雨涨蒹葭。
酬苏屯田西湖韵
作者：释遵式
朝代：宋

雨馀残景照渔家，渔子鸣榔彻郡衙。今夜相呼好垂钓，晚来新雨涨蒹葭。
释大方广佛华严经贤首菩萨讚佛偈·其一
作者：释遵式
朝代：宋

又放光明名见佛，此光觉悟将终者。
令随悟念见如来，命终得生其凈土。
释大方广佛华严经贤首菩萨赞佛偈
作者：释遵式
朝代：宋

又放光明名见佛，此光觉悟将终者。令随悟念见如来，命终得生其净土。见有临终劝念佛，及示尊像令瞻敬。俾于佛所深归仰，是故得成此光明。
释大方广佛华严经贤首菩萨赞佛偈·其一
作者：释遵式
朝代：宋

又放光明名见佛，此光觉悟将终者。令随悟念见如来，命终得生其净土。
释大方广佛华严经贤首菩萨赞佛偈·其二
作者：释遵式
朝代：宋
体裁：偈颂

见有临终劝念佛，及示尊像令瞻敬。俾于佛所深归仰，是故得成此光明。
隋观法师塔
作者：释遵式
朝代：宋

五六百年内，金躯亦化尘。方知新冢上，尽是古人身。白发争名急，青山送骨频。除师灵塔外，一一好沾巾。
隋观法师塔
作者：释遵式
朝代：宋

五六百年内，金躯亦化尘。
方知新冢上，尽是古人身。
白髮争名急，青山送骨频。
除师灵塔外，一一好沾巾。
隐者
作者：释遵式
朝代：宋

一径千峰里，何人更往还。无为无事者，白首白云閒。酿酒担寒瀑，寻猿过别山。岂知名利客，鞭马向秦关。
隠者
作者：释遵式
朝代：宋

一径千峰裏，何人更往还。
无为无事者，白首白云閒。
酿酒担寒瀑，寻猿过别山。
岂知名利客，鞭马向秦关。
句
作者：释重喜
朝代：宋

行到寺中寺，坐观山外山。
颂
作者：释重喜
朝代：宋

地炉无火一囊空，雪似杨花落岁穷。
乞得苎麻缝破衲，不知身在寂寥中。
颂
作者：释重喜
朝代：宋

地炉无火一囊空，雪似杨花落岁穷。乞得苧麻缝破衲，不知身在寂寥中。
三宝讚·佛宝
作者：释重显
朝代：宋

甘蔗流苗应刹尘，觉场高发利生因。
紫金莲捧千轮足，白玉毫飞万德身。
孤立大方资定惠，等观含类舍怨亲。
挨星相好中天主，匝地名闻出世人。
螺髪右旋仙岛碧，月眉斜印海门新。
鸾翔凤舞非殊品，象转龙蟠绝比伦。
璎络聚中腾瑞色，花鬘影裏夺芳春。
慈仪恋望知何极，梵德言辞莫可陈。
胸字杳分无量义，顶珠常照百由旬。
双林孰谓归圆寂，坐断干坤日见真。
三宝讚·僧宝
作者：释重显
朝代：宋

方袍圆顶义何宣，续焰千灯岂小缘。
花雨座前犹滞相，虎驯庵畔尚稽诠。
岩栖冢宿难依望，鹤貌云心迥洒然。
宝杖夜鸣寒峤月，铜瓶秋潄碧潭烟。
名标练若澄諠猾，迹念昏衢警睡眠。
林下雅为方外客，人间堪作火中莲。
情高不是超三际，道在非同入四禅。
浮世勉谁知逝水，深峰甘自聼飞泉。
苾蒭草馥僧祇后，玳瑁盂传古佛先。
珍重觉皇有真子，坤维高步列金田。
三宝讚·法宝
作者：释重显
朝代：宋

后得智生功德聚，大悲留演润禽鱼。
贯花虽自科千品，标月还归理一如。
过量劫应期广布，刹那心合未忘书。
四衢道内抛红焰，五欲波中绽白蕖。
排斥众魔登寿域，引携诸子下安车。
义天星象荧荧也，辞海波澜浩浩欤。
违背此恩难拯拔，遭逢末世岂踌躇。
闻来半偈须相斆，惜去全身莫共居。
飞辩恨曾亏激问，颐幽欣且免长嘘。
生生顶奉辉心镜，廓照尘劳信有余。
三宝赞·佛宝
作者：释重显
朝代：宋

甘蔗流苗应刹尘，觉场高发利生因。紫金莲捧千轮足，白玉毫飞万德身。孤立大方资定惠，等观含类舍怨亲。挨星相好中天主，匝地名闻出世人。螺发右旋仙岛碧，月眉斜印海门新。鸾翔凤舞非殊品，象转龙蟠绝比伦。璎珞聚中腾瑞色，花鬘影里夺芳春。慈仪恋望知何极，梵德言辞莫可陈。胸字杳分无量义，顶珠常照百由旬。双林孰谓归圆寂，坐断乾坤日见真。
三宝赞·僧宝
作者：释重显
朝代：宋

方袍圆顶义何宣，续焰千灯岂小缘。花雨座前犹滞相，虎驯庵畔尚稽诠。岩栖冢宿难依望，鹤貌云心迥洒然。宝杖夜鸣寒峤月，铜瓶秋漱碧潭烟。名标练若澄諠猾，迹念昏衢警睡眠。林下雅为方外客，人间堪作火中莲。情高不是超三际，道在非同入四禅。浮世勉谁知逝水，深峰甘自听飞泉。苾刍草馥僧祇后，玳瑁盂传古佛先。珍重觉皇有真子，坤维高步列金田。
三宝赞·法宝
作者：释重显
朝代：宋

后得智生功德聚，大悲留演润禽鱼。贯花虽自科千品，标月还归理一如。过量劫应期广布，刹那心合未忘书。四衢道内抛红焰，五欲波中绽白蕖。排斥众魔登寿域，引携诸子上安车。义天星象荧荧也，辞海波澜浩浩欤。违背此恩难拯拔，遭逢末世岂踌躇。闻来半偈须相敩，惜去全身莫共居。飞辩恨曾亏激问，颐幽欣且免长嘘。生生顶奉辉心镜，廓照尘劳信有馀。
与时寡合
作者：释重显
朝代：宋
体裁：七言绝句

居士门高谒未期，闲隈岩石且相宜。太湖三万六千顷，月在清波说向谁。
为道日损
作者：释重显
朝代：宋

三分光阴二早过，灵台一点不揩磨。
贪生逐日区区去，唤不迴头争奈何。
乌龙和尚
作者：释重显
朝代：宋
体裁：古风

空岩清夜坐，藓径积深雪。瞑目思古人，彻曙落残月。童敲石磬寒，猿挂枯枝折。杳杳无限情，分明向谁说。
云门俱字
作者：释重显
朝代：宋

百草头，何太极，重与禅徒下锥刺。
云门俱字好参详，雪峰辊毬亦端的。
黛非青兮蓝一色，辰锦砂兮敢言赤。
紫罗帐裏有真珠，曹溪路上生荆棘。
还会么，此时若不究根源，直向当来问弥勒。
云门俱字
作者：释重显
朝代：宋

百草头，何太极，重与禅徒下锥刺。云门俱字好参详，雪峰辊毬亦端的。黛非青兮蓝一色，辰锦砂兮敢言赤。紫罗帐里有真珠，曹溪路上生荆棘。还会么，此时若不究根源，直向当来问弥勒。
五老师子
作者：释重显
朝代：宋
体裁：七言绝句

踞地盘空势未休，爪牙何必竞时流。天教生在千峰上，不得云擎也出头。
保福四谩人
作者：释重显
朝代：宋

竿木随身老作家，逢场作戏更难加。
谩人谩我无人会，水长船高眼裏沙。
保福四谩人
作者：释重显
朝代：宋

竿木随身老作家，逢场作戏更难加。谩人谩我无人会，水长船高眼里沙。
偶作
作者：释重显
朝代：宋
体裁：五言律诗

列岫霁新雨，凭栏秪澹交。夕阳明远水，秋叶露空巢。思极曾无玷，神清未动爻。祇应千古意，谁得共云坳。
偶作
作者：释重显
朝代：宋

拾翠寻芳烈夜灯，芦芽穿膝笑无能。飞泉冷淡与谁听，空落断崖千万层。
偶作
作者：释重显
朝代：宋

拾翠寻芳烈夜灯，芦芽穿膝笑无能。
飞泉泠淡与谁聼，空落断崖千万层。
僧归霅上
作者：释重显
朝代：宋

海国浮轻楫，悠悠兴未阑。草随春岸绿，风倚夜涛寒。沙鹭宜相狎，霜蟾望更宽。河声西听日，谁得共云端。
僧归霅上
作者：释重显
朝代：宋

海国浮轻檝，悠悠兴未阑。
草随春岸绿，风倚夜涛寒。
沙鹭宜相狎，霜蟾望更寛。
河声西聼日，谁得共云端。
僧问四宾主因而有颂颂之·其一
作者：释重显
朝代：宋
体裁：偈颂

如何是宾中宾。云满面埃尘，又曰噫。
僧问四宾主因而有颂颂之·其三
作者：释重显
朝代：宋
体裁：偈颂

如何是宾中主。云兆分其五，又曰引。
僧问四宾主因而有颂颂之·其九
作者：释重显
朝代：宋
体裁：五言绝句

宾主分不分，颟顸绝异闻。解布劳生手，寄言来白云。
僧问四宾主因而有颂颂之·其二
作者：释重显
朝代：宋
体裁：偈颂

宾中之宾，少喜多瞑。丈夫壮志，当付何人。
僧问四宾主因而有颂颂之·其五
作者：释重显
朝代：宋
体裁：偈颂

如何是主中宾。云月带重轮，又曰收。
僧问四宾主因而有颂颂之·其八
作者：释重显
朝代：宋

主中之主，正令齐举。
长剑倚天，谁敢当御。
僧问四宾主因而有颂颂之·其八
作者：释重显
朝代：宋

主中之主，正令齐举。长剑倚天，谁敢当禦。
僧问四宾主因而有颂颂之·其六
作者：释重显
朝代：宋
体裁：四言诗

主中之宾，温故知新。互换相照，师子嚬呻。
僧问四宾主因而有颂颂之·其六
作者：释重显
朝代：宋

主中之宾，温故知新。互换相照，师子嚬呻。主中之主，正令齐举。长剑倚天，谁敢当禦。
僧问四宾主因而有颂颂之·其四
作者：释重显
朝代：宋
体裁：偈颂

宾中之主，玄沙猛虎。半合半开，唯自相许。
僧问缘生义
作者：释重显
朝代：宋

义列缘生笑未闻，孰呈布鼓向雷门。
金刚鐡券诸方问，报道三千海岳昏。
僧问缘生义
作者：释重显
朝代：宋

义列缘生笑未闻，孰呈布鼓向雷门。金刚铁券诸方问，报道三千海岳昏。
兔角拄杖
作者：释重显
朝代：宋
体裁：古风

少室传来兔角杖，千圣护持为顶相。虎踞龙蟠势未休，云影山形冷相向。有时闲倚在虚堂，寥寥匝地凝秋霜。有时大作师子吼，德峤临际何茫茫。今日提来还不惜，分明普示诸知识。解拈天下任横行，高振风规有何极。
再成古诗
作者：释重显
朝代：宋
体裁：古风

霜花一镊中，玉童摘未摘。斯言如不闻，千古动愁色。因忆商山吟，在乌如在白。
再酬
作者：释重显
朝代：宋

万卷无书道用归，闲文公也未须知。倚天长剑如重战，更有龙头复是谁。
再酬
作者：释重显
朝代：宋

万卷无书道用归，闲文公也未须知。
倚天长剑如重战，更有龙头復是谁。
刘禹端公问云居雨从何来东平问官人风作何色
作者：释重显
朝代：宋

雨从何来，风作何色。龙门万仞，曾留宿客。进退相将，谁遭点额。风作何色，雨从何来。不用弹指，楼阁门开。波波棱棱，南方未回。
刘禹端公问云居雨从何来东平问官人风作何色·其一
作者：释重显
朝代：宋
体裁：四言诗

雨从何来，风作何色。龙门万仞，曾留宿客。进退相将，谁遭点额。
刘禹端公问云居雨从何来东平问官人风作何色·其二
作者：释重显
朝代：宋
体裁：四言诗

风作何色，雨从何来。不用弹指，楼阁门开。波波棱棱，南方未回。
千里不来
作者：释重显
朝代：宋
体裁：五言律诗

不见古君子，因循又隔秋。浮生多自掷，好事更谁留。碧巘高沉月，寒云静锁楼。宗雷何处是，白鸟下汀洲。
同于秘丞赋瀑泉
作者：释重显
朝代：宋
体裁：五言律诗

大禹不知凿，来源亦自成。色应邻众白，声合让孤清。远势曾吞海，飞流未喷鲸。灵槎如可泛，天派问归程。
名实无当
作者：释重显
朝代：宋
体裁：七言绝句

玉转珠回祖佛言，精通犹是污心田。老卢只解长春米，何得黄梅万古传。
和于秘丞见召之什
作者：释重显
朝代：宋

民瘼求来吏放闲，万家深夜启重关。斋中既是清凉国，应笑支公别买山。垂垂甘自养衰残，度岁无人到竹关。何幸文星枉嘉什，殷勤相唤出层山。
和于秘丞见召之什·其一
作者：释重显
朝代：宋
体裁：七言绝句

民瘼求来吏放闲，万家深夜启重关。斋中既是清凉国，应笑支公别买山。
和于秘丞见召之什·其二
作者：释重显
朝代：宋
体裁：七言绝句

垂垂甘自养衰残，度岁无人到竹关。何幸文星枉嘉什，殷勤相唤出层山。
和曾推官示嘉遁之什
作者：释重显
朝代：宋

少微星出古风还，匝地声光不掩关。三馆峻迁同陌路，九华高卧是蓬山。岩莎步入祥麟稳，海树飞来白凤闲。祗恐致君休未得，蒲轮重到薜萝间。
和曾推官示嘉遁之什
作者：释重显
朝代：宋

少微星出古风还，匝地声光不掩关。
三馆峻迁同陌路，九华高卧是蓬山。
岩莎步入祥麟稳，海树飞求白凤闲。
祗恐致君休未得，蒲轮重到薜萝间。
和江桥晚望
作者：释重显
朝代：宋

公余纵目望江山，万化穷来罔象间。
闻说圣君将下诏，未容清澹与僧闲。
和江桥晚望
作者：释重显
朝代：宋

公馀纵目望江山，万化穷来罔象间。闻说圣君将下诏，未容清澹与僧闲。
和王殿丞蘡粟种之什
作者：释重显
朝代：宋
体裁：七言绝句

纤纤圆实占芳春，得自侯门胜楚珍。开叶开花人不会，百千年是等闲身。
和王殿直见寄
作者：释重显
朝代：宋

华野非殊古所难，得安闲处未为安。大方无外谁相到，空笑重云锁碧峦。清风凛凛字人官，堪对弥天释道安。不日归朝狎鸳鹭，也须音问寄层峦。
和王殿直见寄·其一
作者：释重显
朝代：宋
体裁：七言绝句

华野非殊古所难，得安闲处未为安。大方无外谁相到，空笑重云锁碧峦。
和王殿直见寄·其二
作者：释重显
朝代：宋
体裁：七言绝句

清风凛凛字人官，堪对弥天释道安。不日归朝狎鸳鹭，也须音问寄层峦。
和范监簿·其一
作者：释重显
朝代：宋

吏散帘垂思莫穷，山光溪影恣相容。
谁夸靖节偏栽柳，自笑隐居高听松。
丹阙尚遥芝检密，讼庭闲列藓花重。
岩间野客虽多病，终再携筇谒士龙。
和范监簿·其一
作者：释重显
朝代：宋

吏散帘垂思莫穷，山光溪影恣相容。谁誇靖节偏栽柳，自笑隐居高听松。丹阙尚遥芝检密，讼庭闲列藓花重。岩间野客虽多病，终再携筇谒士龙。
和范监簿·其二
作者：释重显
朝代：宋

品彙不自适，善政还可得。
县楼清夜上，岛月思云侵。
谁有古菱花，照此真宰心。
和范监簿·其二
作者：释重显
朝代：宋

品汇不自适，善政还可寻。县楼清夜上，岛月思云侵。谁有古菱花，照此真宰心。
和酬郎签判殿丞
作者：释重显
朝代：宋
体裁：七言绝句

向国心存了了身，大方无外且同尘。江城早晚重相见，解笑宗雷十八人。
和钱太博见寄觅山药
作者：释重显
朝代：宋

文柄谁持合自持，忧民风槩乍清羸。禅林草药如为效，愿见皇家急诏时。圣君鸿业在扶持，日角龙章固不羸。摛藻玉堂归未晚，百花开赴御筵时。
和钱太博见寄觅山药·其一
作者：释重显
朝代：宋
体裁：七言绝句

文柄谁持合自持，忧民风槩乍清羸。禅林草药如为效，愿见皇家急诏时。
和钱太博见寄觅山药·其二
作者：释重显
朝代：宋
体裁：七言绝句

圣君鸿业在扶持，日角龙章固不羸。摛藻玉堂归未晚，百花开赴御筵时。
和陆学士夏日见寄
作者：释重显
朝代：宋
体裁：五言律诗

良牧归诗匠，雅风消郁蒸。官清难滞爵，吏散远同僧。棠树非烟合，仙槎碧浪乘。因思穷万化，千古更无能。
和颂
作者：释重显
朝代：宋

玲珑岩古寺，冠乎明越境。
海眼通洌泉，天心耸危岭。
尝游兴未阑，遐想神忽凝。
彼士真觉雄，相邻不孤迥。
吾爱济横流，孰云烦虑屏。
吾爱整頺纲，岂止浮根静。
栖梧瑞九包，追风骏十影。
顾我不争衡，与谁闲斗茗。
乘时既磊落，照世非昏暝。
伫为王者师，三千统摩顶。
和颂
作者：释重显
朝代：宋

玲珑岩古寺，冠乎明越境。海眼通洌泉，天心耸危岭。尝游兴未阑，遐想神忽凝。彼士真觉雄，相邻不孤迥。吾爱济横流，孰云烦虑屏。吾爱整颓纲，岂止浮根静。栖梧瑞九包，追风骏十影。顾我不争衡，与谁闲斗茗。乘时既磊落，照世非昏暝。伫为王者师，三千统摩顶。
和颃书记见寄
作者：释重显
朝代：宋

古松吟绕石磷磷，汤惠休辞岂易闻。红叶写成藏不得，暮风吹断碧溪云。
和颃书记见寄
作者：释重显
朝代：宋

古松吟遶石磷磷，汤惠休辞岂易闻。
红叶写成藏不得，暮风吹断碧溪云。
喜禅人迴山
作者：释重显
朝代：宋
体裁：七言绝句

别我游方意未论，瓶盂还喜到云根。旧岩房有安禅石，再折松枝拂藓痕。
因事示众
作者：释重显
朝代：宋

客从远方来，遗我径寸璧。中有四个字，字字无人识。清涵鲸海宽，冷射蟾轮窄。今朝呈似看，请道末后句。
因事示众
作者：释重显
朝代：宋

客从远方来，遗我径寸璧。
中有四箇字，字字无人识。
清涵鲸海寛，冷射蟾轮窄。
今朝呈似看，请道末后句。
因事示众
作者：释重显
朝代：宋
体裁：古风

石本落落，玉自碌碌。古之今之，一何�速。师子不咬麒麟，猛虎不食伏肉。君不见洞庭孤岛烟浪深，木马追风有人识。
因仰山气毬颂
作者：释重显
朝代：宋

四大假合非虚妄，儱儱侗侗为二相。东西南北不相知，留与衲僧作榜样。
因仰山气毬颂
作者：释重显
朝代：宋

四大假合非虚妄，儱儱侗侗为二相。
东西南北不相知，留与衲僧作榜様。
因官人请升座
作者：释重显
朝代：宋
体裁：七言绝句

晓天云静冷涵霜，满槛风清敌夜光。莫谓座间人不识，孤明孤影射虚堂。
因游育王亭寄收主郎给事
作者：释重显
朝代：宋
体裁：古风

冷翠千万峰，当轩列如黛。蒲团及禅板，永日澹相对。彤云曾无机，烧松亦成盖。远谢幽隐情，难与台星会。
因金鹅和尚语药病
作者：释重显
朝代：宋

药病相治见最难，百重关锁太无端。金鹅道者来相访，学海波澜一夜乾。
因金鹅和尚语药病
作者：释重显
朝代：宋

药病相治见最难，百重关锁太无端。
金鹅道者来相访，学海波澜一夜干。
因雪示众
作者：释重显
朝代：宋

清光攲月不相饶，堆积虚庭卒未消。为瑞为祥也难得，不知谁解立齐腰。
因雪示众
作者：释重显
朝代：宋

清光欹月不相饶，堆积虚庭卒未消。
为瑞为祥也难得，不知谁解立齐腰。
因香岩和尚
作者：释重显
朝代：宋
体裁：四言诗

我有一机，禅子须知。烁迦罗眼，总是胶黐。若人借问，伏惟伏惟。
夏寄辩禅者山房
作者：释重显
朝代：宋

枕簟云作屏，必固黄金宅。轩窗月为昼，岂止虚生白。麟龙愧头角，雕鹗惭羽翮。庶拟群类心，在宽如在窄。
夏寄辩禅者山房
作者：释重显
朝代：宋

枕簟云作屏，必固黄金宅。
轩窗月为昼，岂止虚生白。
麟龙愧头角，鵰鹗惭羽翮。
庶拟羣类心，在寛如在窄。
大功不宰
作者：释重显
朝代：宋
体裁：七言绝句

牛头峰顶锁重云，独坐寥寥寄此身。百鸟不来春又过，不知谁是到庵人。
天竺送僧
作者：释重显
朝代：宋

雪霁莲峰顶，孤禅起石床。向时机自绝，异域路空长。啼狖冲寒影，归鸿见断行。后期无定迹，烟水共茫茫。
天竺送僧
作者：释重显
朝代：宋

雪霁莲峰顶，孤禅起石床。
向时机自绝，异域路空长。
啼狖衝寒影，归鸿见断行。
后期无定迹，烟水共茫茫。
孤运铭
作者：释重显
朝代：宋
体裁：古风

云根石圹，容身待老。南来北来，闲且寻讨。五叶一花兮堪对谁，寥寥万古兮空知有。
宗门三印
作者：释重显
朝代：宋

印空印水印泥，炳然字义还迷。黄头大士不识，敢问谁得亲提。印泥印空印水，匝地寒涛竞起。其中无限麟龙，几处争求出嘴。印水印泥印空，衲子不辨西东。拨开向上一窍，千圣齐立下风。
宗门三印·其一
作者：释重显
朝代：宋
体裁：六言诗

印空印水印泥，炳然字义还迷。黄头大士不识，敢问谁得亲提。
宗门三印·其三
作者：释重显
朝代：宋
体裁：六言诗

印水印泥印空，衲子不辨西东。拨开向上一窍，千圣齐立下风。
宗门三印·其二
作者：释重显
朝代：宋
体裁：六言诗

印泥印空印水，匝地寒涛竞起。其中无限麟龙，几处争求出嘴。
宜谦山主赴鄞城命
作者：释重显
朝代：宋
体裁：七言绝句

休向千峰过好时，白云高卧趣还卑。涂中无限未归客，不待相依更待谁。
寄久监收
作者：释重显
朝代：宋

田中稻熟及时收，颗立圆成免外求。
一日归来古岩上，白云红树共悠悠。
寄久监收
作者：释重显
朝代：宋

田中稻熟及时收，颗粒圆成免外求。一日归来古岩上，白云红树共悠悠。
寄乌龙长老
作者：释重显
朝代：宋

雪带烟云冷不开，相思无复上高台。江山况是数千里，只听嘉声动地来。
寄乌龙长老
作者：释重显
朝代：宋

雪带烟云冷不开，相思无復上高台。
江山况是数千里，只听嘉声动地来。
寄于秘丞
作者：释重显
朝代：宋

石径通岩窦，引步藏攲侧。蓬莱人不来，扫尽苍苔色。飞瀑千万层，五月状冰雪。将期云雾开，永夜对孤月。
寄于秘丞·其一
作者：释重显
朝代：宋

石径通岩窦，引步藏攲侧。蓬莱人不来，扫尽苍苔色。
寄于秘丞·其一
作者：释重显
朝代：宋

石径通岩窦，引步藏欹侧。
蓬莱人不来，扫尽苍苔色。
寄于秘丞·其二
作者：释重显
朝代：宋
体裁：五言绝句

飞瀑千万层，五月状冰雪。将期云雾开，永夜对孤月。
寄内侍太保
作者：释重显
朝代：宋

千尺岩泉喷冷声，草堂云淡竹风清。蒲团时倚无他事，永日寥寥谢太平。萝龛藓室狎猿猱，忽捧纶言挂紫袍。恩大不知何以报，五云天上望空劳。
寄内侍太保·其一
作者：释重显
朝代：宋
体裁：七言绝句

千尺岩泉喷冷声，草堂云淡竹风清。蒲团时倚无他事，永日寥寥谢太平。
寄内侍太保·其二
作者：释重显
朝代：宋
体裁：七言绝句

萝龛藓室狎猿猱，忽捧纶言挂紫袍。恩大不知何以报，五云天上望空劳。
寄刘秀才
作者：释重显
朝代：宋

远远飞来一幅书，愈风诚重复何如。相逢相见未期日，目断千山插太虚。
寄刘秀才
作者：释重显
朝代：宋

远远飞来一幅书，愈风诚重復何如。
相逢相见未期日，目断千山插太虚。
寄员外黄君
作者：释重显
朝代：宋

碧岫层层列杳冥，涟漪环绕贲寒青。韬藏未识古君子，空仰嘉声过洞庭。
寄员外黄君
作者：释重显
朝代：宋

碧岫层层列杳冥，涟漪环遶贲寒青。
韬藏未识古君子，空仰嘉声过洞庭。
寄四明使君沈祠部
作者：释重显
朝代：宋

露冕民谣物物成，江山千里古风清。曹溪客是无机者，日在深云听颂声。苍苍德也亦如斯，政化全归副倚毗。十万人家写春色，不知谁解立生祠。
寄四明使君沈祠部·其一
作者：释重显
朝代：宋
体裁：七言绝句

露冕民谣物物成，江山千里古风清。曹溪客是无机者，日在深云听颂声。
寄四明使君沈祠部·其二
作者：释重显
朝代：宋
体裁：七言绝句

苍苍德也亦如斯，政化全归副倚毗。十万人家写春色，不知谁解立生祠。
寄天童凝和尚
作者：释重显
朝代：宋
体裁：七言绝句

经旬抱疾阻春霖，莎砌重重藓晕侵。曾约偕游未能得，暮山空锁碧云深。
寄太平端和尚
作者：释重显
朝代：宋

千朵危峰杳霭间，石房长带瀑声寒。
鸟啼花发寻常事，松本青青雪裏看。
寄太平端和尚
作者：释重显
朝代：宋

千朵危峰杳霭间，石房长带瀑声寒。鸟啼花发寻常事，松本青青雪里看。
寄崇寿怀长老歌
作者：释重显
朝代：宋

寂住峰兮触星斗，寂住师兮古为道。
死中得活未轻酬，不许夜行投晓到。
蔼蔼声光一百年，吾其后兮吾其先。
振领提纲笑多事，掩扉塞路空依然。
龙朔老卢同兀兀，土为貌兮金作骨。
万国争求肯便行，我要重新敲鐡佛。
东西南北休云识，枯槁冥冥颇相忆。
天外清风结阵来，狂歌远寄从抛掷。
寄崇寿怀长老歌
作者：释重显
朝代：宋

寂住峰兮触星斗，寂住师兮古为道。死中得活未轻酬，不许夜行投晓到。蔼蔼声光一百年，吾其后兮吾其先。振领提纲笑多事，掩扉塞路空依然。龙朔老卢同兀兀，土为貌兮金作骨。万国争求肯便行，我要重新敲铁佛。东西南北休云识，枯槁冥冥颇相忆。天外清风结阵来，狂歌远寄从抛掷。
寄承天长老
作者：释重显
朝代：宋

道义相资复是谁，岩房深夜思迟迟。海山云静见孤月，高照婺城人不知。
寄承天长老
作者：释重显
朝代：宋

道义相资復是谁，岩房深夜思迟迟。
海山云静见孤月，高照婺城人不知。
寄曹都护
作者：释重显
朝代：宋
体裁：七言绝句

故国休言万里程，为官为释且分明。道存不必曾倾盖，俱有清风匝地生。
寄李都尉
作者：释重显
朝代：宋
体裁：古风

水月拈来作者殊，东西南北谩区区。也知金粟李居士，端坐重城笑老卢。咄。
寄池阳曾学士
作者：释重显
朝代：宋

山万重兮水万枝，堆青流碧冷便宜。
筭来免得生遥恨，不在诗情在祖师。
寄池阳曾学士
作者：释重显
朝代：宋

山万重兮水万枝，堆青流碧冷便宜。算来免得生遥恨，不在诗情在祖师。
寄海会之长老
作者：释重显
朝代：宋
体裁：七言绝句

百花开后一花开，风递清香远远来。谁问黄梅不平事，照中依旧惹尘埃。
寄灵隐惠明禅师·其一
作者：释重显
朝代：宋

千峰影裏叶初凋，极望还将慰寂寥。
也谓毫端不相隔，秋云秋水奈遥遥。
寄灵隐惠明禅师·其一
作者：释重显
朝代：宋

千峰影里叶初凋，极望还将慰寂寥。也谓毫端不相隔，秋云秋水奈遥遥。
寄灵隐惠明禅师·其二
作者：释重显
朝代：宋
体裁：五言绝句

海峤生片云，有时忽如盖。不挂飞来峰，悠悠拟何待。
寄灵隐惠明禅师·其二
作者：释重显
朝代：宋

海峤生片云，有时忽如盖。不挂飞来峰，悠悠拟何待。千峰影里叶初凋，极望还将慰寂寥。也谓毫端不相隔，秋云秋水奈遥遥。
寄白云长老
作者：释重显
朝代：宋

八纮云静明寥泬，夜永松堂对寒月。凋残片叶坠虚庭，冷寂何人立深雪。因忆钱唐郜禅者，十载岩栖曾未下。分飞谁谓绝相同，远念冥冥欲奚写。忽闻赴请之仙都，声光蔼蔼登清途。孰云天骥骤方外，自笑大鹏离海隅。乾坤窄，乾坤窄，湛卢潜射斗牛白。茫茫无限未归人，到必为时除点额。
寄白云长老
作者：释重显
朝代：宋

八纮云静明寥泬，夜永松堂对寒月。
凋残片叶坠虚庭，泠寂何人立深雪。
因忆钱唐郜禅者，十载岩栖曾未下。
分飞谁谓绝相同，远念冥冥欲奚写。
忽闻赴请之仙都，声光蔼蔼登清途。
孰云天骥骤方外，自笑大鹏离海隅。
干坤窄，干坤窄，湛卢潜射斗牛白。
茫茫无限未归人，到必为时除点额。
寄石秘校
作者：释重显
朝代：宋

重林冥坐久，引望复迟迟。烦暑未消日，凉风来几时。天云飞积火，岩溜散垂丝。欲拟相寻去，浮生已共知。
寄石秘校
作者：释重显
朝代：宋

重林冥坐久，引望復迟迟。
烦暑未消日，凉风来几时。
天云飞积火，岩溜散垂丝。
欲拟相寻去，浮生已共知。
寄送疑长老
作者：释重显
朝代：宋

德不孤兮必有邻，四明留住是因循。如今高步钱塘境，只许灵山个老人。
寄送疑长老
作者：释重显
朝代：宋

德不孤兮必有邻，四明留住是因循。
如今高步钱塘境，只许灵山箇老人。
寄钱唐观音朋山主
作者：释重显
朝代：宋
体裁：七言绝句

远念依依阙附书，还同秋水淡相于。冲云况是曾无定，几掩寒蟾出太虚。
寄陈悦秀才
作者：释重显
朝代：宋
体裁：七言绝句

水中得火旨何深，握草由来不是金。莫道庄生解齐物，几人穷极到无心。
山行逢勤禅德
作者：释重显
朝代：宋

乳岩秋日无他作，策杖层层止寥廓。四顾有谁分野情，一点彤云起深壑。藓石迟迟略轻踞，逢个衲僧忽骤步。频唤回头不肯回，及至回兮眉卓竖。阿喇喇，千里万里横该抹。咄。
山行逢懃禅德
作者：释重显
朝代：宋

乳岩秋日无他作，策杖层层止寥廓。
四顾有语分野情，一点彤云起深壑。
藓石迟迟略轻踞，逢箇衲僧忽骤步。
频唤回头不肯回，及至回兮眉卓竖。
阿喇喇，千里万里横该抹。
咄。
庭前柏树子
作者：释重显
朝代：宋

七百甲子老禅和，安贴家邦苦是他。人问西来指庭柏，却令天下动干戈。千圣灵机不易亲，龙生龙子莫因循。赵州夺得连城璧，秦主相如总丧身。
庭前柏树子·其一
作者：释重显
朝代：宋
体裁：七言绝句

七百甲子老禅和，安贴家邦苦是他。人问西来指庭柏，却令天下动干戈。
庭前柏树子·其二
作者：释重显
朝代：宋
体裁：七言绝句

千圣灵机不易亲，龙生龙子莫因循。赵州夺得连城璧，秦主相如总丧身。
张秀才下第
作者：释重显
朝代：宋
体裁：七言绝句

得第何人愧不平，道存颜巷亦为荣。应知未丧斯文也，且把新诗乐性情。
往复无间
作者：释重显
朝代：宋

平旦寅，眹兆之前已丧真。老胡鹤树惭开口，犹举双趺诳后人。日出卯，万国香花竞头走。邯郸学步笑傍观，岂知凶祸逐其后。食时辰，大向那堪列主宾。维摩香饭本非设，怪他鹙鹭独生瞋。禺中巳，荆棘园林遍大地。南北东西卒未休，金刚焰复从何起。日南午，寥廓腾辉示天鼓。郁头蓝已定全身，何假周行誇七步。日昳未，碧眼胡来欺汉地。九年计较不能成，刚有痴人求断臂。晡时申，急急逃生路上人。草鞋踏尽家乡远，顶罩烧钟一万斤。日入酉，室内覆盆且依旧。尘尘彼彼丈夫儿，井中之物同哮吼。黄昏戌，寰中不碍平人出。瓦砾光生珠玉闲，将军岂用驱边卒。人定亥，六合茫茫谁不在。长空有月自寻常，雾起云腾也奇怪。半夜子，樵唱渔歌声未已。雨花徒说问空生，高枕千门睡方美。鸡鸣丑，贵贱尊卑各相守。忙者忙兮闲者闲，古今休论自长久。
往复无间·其一
作者：释重显
朝代：宋

平旦寅，眹兆之前已丧真。老胡鹤树惭开口，犹举双趺诳后人。
往复无间·其三
作者：释重显
朝代：宋

食时辰，大向那堪列主宾。维摩香饭本非设，怪他鹙鹭独生瞋。
往复无间·其五
作者：释重显
朝代：宋

日南午，寥廓腾辉示天鼓。郁头蓝已定全身，何假周行誇七步。
往复无间·其十二
作者：释重显
朝代：宋

鸡鸣丑，贵贱尊卑各相守。忙者忙兮闲者闲，古今休论自长久。
往复无间·其四
作者：释重显
朝代：宋

禺中巳，荆棘园林遍大地。南北东西卒未休，金刚焰复从何起。
往復无间·其一
作者：释重显
朝代：宋

平旦寅，朕兆之前已丧真。
老胡鹤树惭开口，犹举双趺诳后人。
往復无间·其一〇
作者：释重显
朝代：宋
体裁：古风

人定亥，六合茫茫谁不在。长空有月自寻常，雾起云腾也奇怪。
往復无间·其一一
作者：释重显
朝代：宋
体裁：古风

半夜子，樵唱渔歌声未已。雨花徒说问空生，高枕千门睡方美。
往復无间·其一二
作者：释重显
朝代：宋

鷄鸣丑，贵贱尊卑各相守。
忙者忙兮闲者闻，古今休论自长久。
往復无间·其七
作者：释重显
朝代：宋
体裁：古风

晡时申，急急逃生路上人。草鞋踏尽家乡远，顶罩烧钟一万斤。
往復无间·其三
作者：释重显
朝代：宋

食时辰，大嚮那堪列主宾。
维摩香饭本非设，怪他鹙鹭独生瞋。
往復无间·其九
作者：释重显
朝代：宋
体裁：古风

黄昏戌，寰中不碍平人出。瓦砾光生珠玉闲，将军岂用驱边卒。
往復无间·其二
作者：释重显
朝代：宋
体裁：古风

日出卯，万国香花竞头走。邯郸学步笑傍观，岂知凶祸逐其后。
往復无间·其五
作者：释重显
朝代：宋

日南午，寥廓腾辉示天鼓。
鬰头蓝已定全身，何假周行夸七步。
往復无间·其八
作者：释重显
朝代：宋
体裁：古风

日入酉，室内覆盆且依旧。尘尘彼彼丈夫儿，井中之物同哮吼。
往復无间·其六
作者：释重显
朝代：宋
体裁：古风

日昳未，碧眼胡来欺汉地。九年计较不能成，刚有痴人求断臂。
往復无间·其四
作者：释重显
朝代：宋

禺中巳，荆棘园林徧大地。
南北东西卒未休，金刚焰復从何起。
思归引
作者：释重显
朝代：宋

一住翠峰顶，两见溪草绿。不知朝市间，几番生荣辱。萧条岩上云，冷淡水边竹。报谁归去来，向此空踟躅。常忆在庐山，随时寄瓶锡。五百与一千，聚头同遣日。猿攀影未回，鹤望情还失。教他王老师，痴钝无处觅。时雨洒如膏，万卉皆滋益。枯根甘自休，也似春无力。耕夫晓尚眠，蚕妇夜多息。从兹家业荒，共落风尘迹。
思归引·其一
作者：释重显
朝代：宋
体裁：古风

一住翠峰顶，两见溪草绿。不知朝市间，几番生荣辱。萧条岩上云，冷淡水边竹。报谁归去来，向此空踟躅。
思归引·其三
作者：释重显
朝代：宋
体裁：古风

时雨洒如膏，万卉皆滋益。枯根甘自休，也似春无力。耕夫晓尚眠，蚕妇夜多息。从兹家业荒，共落风尘迹。
思归引·其二
作者：释重显
朝代：宋
体裁：古风

常忆在庐山，随时寄瓶锡。五百与一千，聚头同遣日。猿攀影未回，鹤望情还失。教他王老师，痴钝无处觅。
戏靠安岩呈双溪大师
作者：释重显
朝代：宋

陜府鐡牛却知有，春秋几几成过咎。
一身还作二如来，黑白不分辨香臭。
戏靠安岩呈双溪大师
作者：释重显
朝代：宋

陜府铁牛却知有，春秋几几成过咎。一身还作二如来，黑白不分辨香臭。
拟寒山送僧
作者：释重显
朝代：宋
体裁：五言绝句

择木有灵禽，寒空寄羽翼。不止蓬莱山，冥冥去何极。
拟弋者慕
作者：释重显
朝代：宋
体裁：五言绝句

翠羽立高枝，危巢对落辉。碧潭千万丈，直下取鱼归。
放白鷴
作者：释重显
朝代：宋

朱冠青戢雪为毛，不近鸾凰意亦高。
放你云林莫迴首，如今何处是仙曹。
放白鹇
作者：释重显
朝代：宋

朱冠青戢雪为毛，不近鸾凰意亦高。放你云林莫回首，如今何处是仙曹。
日暮游东涧
作者：释重显
朝代：宋

极目生晚照，溪云偶成朵。大朴曾未分，青山自唯我。极目生晚照，远树笼微阴。谁知清浅流，别有沧海深。极目生晚照，幽情眷兰芷。白蘋叶里风，不在秋江起。极目生晚照，步影何迟迟。归禽古木中，相对频相窥。极目生晚照，蓬莱匪仙境。钓得十二鳌，重来谢孤影。
日暮游东涧·其一
作者：释重显
朝代：宋
体裁：五言绝句

极目生晚照，溪云偶成朵。大朴曾未分，青山自唯我。
日暮游东涧·其三
作者：释重显
朝代：宋

极目生晚照，幽情眷兰芷。
白苹叶裏风，不在秋江起。
日暮游东涧·其三
作者：释重显
朝代：宋

极目生晚照，幽情眷兰芷。白蘋叶里风，不在秋江起。
日暮游东涧·其二
作者：释重显
朝代：宋
体裁：五言绝句

极目生晚照，远树笼微阴。谁知清浅流，别有沧海深。
日暮游东涧·其五
作者：释重显
朝代：宋
体裁：五言绝句

极目生晚照，蓬莱匪仙境。钓得十二鳌，重来谢孤影。
日暮游东涧·其四
作者：释重显
朝代：宋
体裁：五言绝句

极目生晚照，步影何迟迟。归禽古木中，相对频相窥。
早参示众
作者：释重显
朝代：宋
体裁：七言绝句

晓天云静浓霜白，千峰万峰锁寒色。骊龙失珠知不知，无限平人遭点额。
春日怀古
作者：释重显
朝代：宋

门外春将半，岩冰暖有声。玄沙曾未到，虚得偃溪名。门外春将半，青青野色分。桃花开欲尽，无处觅灵云。门外春将半，群芳斗盛时。邻家有庭柏，诸祖共相知。门外春将半，幽禽语共新。宝陀岩上客，应笑未归人。
春日怀古·其一
作者：释重显
朝代：宋
体裁：五言绝句

门外春将半，岩冰暖有声。玄沙曾未到，虚得偃溪名。
春日怀古·其三
作者：释重显
朝代：宋

门外春将半，羣芳斗盛时。
邻家有庭柏，诸祖共相知。
春日怀古·其三
作者：释重显
朝代：宋

门外春将半，群芳斗盛时。邻家有庭柏，诸祖共相知。
春日怀古·其二
作者：释重显
朝代：宋
体裁：五言绝句

门外春将半，青青野色分。桃花开欲尽，无处觅灵云。
春日怀古·其四
作者：释重显
朝代：宋
体裁：五言绝句

门外春将半，幽禽语共新。宝陀岩上客，应笑未归人。
春日示众·其一
作者：释重显
朝代：宋
体裁：五言绝句

门外春将半，闲花处处开。山童不用折，幽鸟自衔来。
春日示众·其二
作者：释重显
朝代：宋

门外春将半，闲花处处开。
山童曾折后，幽鸟不衔来。
春风辞寄武威石秘校
作者：释重显
朝代：宋

春风何萧萧，和雨复兼雪。坼花功未深，偃草势曾烈。毗城痴爱老，怯寒对清拙。襄岩影响士，难御同孤劣。鳌峰人不来，柴门亦休闭。松头栗鼠下，时把藤床齧。庭际霜禽归，屡啄苔钱缺。一旦春风息，暖日生林樾。幽径磐石上，拄筇行且歇。无弦兮莫弹，有语兮存舌。冷落流水声，古之若为说。凋残早梅树，今之若为别。俯仰身力轻，翻忆春风切。为吾吹却尘，欲革分岐辙。为吾吹却云，欲问辽空月。不知天地间，堪为谁交结。
春风辞寄武威石秘校
作者：释重显
朝代：宋

春风何萧萧，和雨復兼雪。
坼花功未深，偃草势曾烈。
毗城痴爱老，怯寒对清拙。
襄岩影响士，难御同孤劣。
鳌峰人不来，柴门亦休闭。
松头栗鼠下，时把藤床囓。
庭际霜禽归，屡啄雪钱缺。
一旦春风息，暖日生林樾。
幽径盘百上，拄筇行且歇。
无絃兮莫弹，有语兮存舌。
冷落流水声，古之若为说。
凋残早梅树，今之若为别。
俯仰身力轻，翻忆春风切。
为吾吹却尘，欲革分岐辙。
为吾吹却云，欲问辽空月。
不知天地间，堪为谁交结。
晦迹自贻
作者：释重显
朝代：宋
体裁：七言绝句

图画当年爱洞庭，波心七十二峰青。如今高卧思前事，添得卢公倚石屏。
暮冬夜坐寄岫禅者
作者：释重显
朝代：宋

碧落无片云，虚庭积深雪。
负春还有谁，彻曙对孤月。
岩松影拂翠不断，瀑水声来听忽绝。
岫禅岫禅知也如未知，八面清风远远待时说。
暮冬夜坐寄岫禅者
作者：释重显
朝代：宋

碧落无片云，虚庭积深雪。负舂还有谁，彻曙对孤月。岩松影拂翠不断，瀑水声来听忽绝。岫禅岫禅知也如未知，八面清风远远待时说。
暮冬感怀寄瑞岩禅师
作者：释重显
朝代：宋

雪水绕松槛，迟迟结清浅。病眼时懒开，幽情况难遣。故人久相别，飞文屡惭腼。仰谢十二峰，分照月如剪。
暮冬感怀寄瑞岩禅师
作者：释重显
朝代：宋

雪水遶松槛，迟迟结清浅。
病眼时懒开，幽情况难遣。
故人久相别，飞文屡惭腼。
仰谢十二峰，分照月如翦。
杂言送贤专使
作者：释重显
朝代：宋

使乎谁，老作者，百战场中飞鐡马。
秋水藏来人不知，笑李将军被擒下。
阿呵呵，却归湖山唱凯歌。
杂言送贤专使
作者：释重显
朝代：宋

使乎谁，老作者，百战场中飞铁马。秋水藏来人不知，笑李将军被擒下。阿呵呵，却归湖山唱凯歌。
歌寄留英禅德
作者：释重显
朝代：宋

当时临际辞黄檗，或指河南或河北。英禅此日下中峰，机案曾焚笑仍则。九包一角惭称瑞，导月观星亦非意。争似韶阳振古风，半途未肯还希冀。归去来，归去来，飞泉浩浩声如雷。
歌寄留英禅德
作者：释重显
朝代：宋

当时临际辞黄蘗，或指河南或河北。
英禅此日下中峰，机案曾焚笑仍则。
九包一角惭称瑞，导月观星亦非意。
争以韶阳振古风，半途未肯还希冀。
归去来，归去来，飞泉浩浩声如雷。
歌纪四明汪君信士
作者：释重显
朝代：宋

古君子兮道诸己，道器用兮合天理。
同尘还若待时生，观象不知何处起。
荆丛丛袭莪丛丛，孝兮悌兮非沚中。
聚应落落滴仙露，散或泠泠扬士风。
风之上兮风之下，近一指兮远一马。
秋水澹交无限情，夜光照乘胡为者。
伊予匪谓存余力，咏高义兮困胸臆。
巴歌百字岩叶书，飞寄汪门旧知识。
歌纪四明汪君信士
作者：释重显
朝代：宋

古君子兮道诸己，道器用兮合天理。同尘还若待时生，观象不知何处起。荆丛丛袭莪丛丛，孝兮悌兮非沚中。聚应落落滴仙露，散或泠泠扬士风。风之上兮风之下，近一指兮远一马。秋水澹交无限情，夜光照乘胡为者。伊予匪谓存馀力，咏高义兮困胸臆。巴歌百字岩叶书，飞寄汪门旧知识。
歌送范阳卢君
作者：释重显
朝代：宋

范阳居士来鄞水，动地仙飇向人起。
乳峰直上云霞开，步骤大衢到如此。
茫茫尘世谁知交，当场问我非相饶。
禅家毕竟无他事，古雪岩前曾未消。
俄然怅望辞丛室，荷负难兮泪深溢。
远幸流方且莫论，再得从容又何日。
迢迢故国殊存想，冷碧柯山分指掌。
况有觉雄华藏师，归去百城共游赏。
歌送范阳卢君
作者：释重显
朝代：宋

范阳居士来鄞水，动地仙飙向人起。乳峰直上云霞开，步骤天衢到如此。茫茫尘世谁知交，当场问我非相饶。禅家毕竟无他事，古雪岩前曾未消。俄然怅望辞丛室，荷负难兮泪深溢。远幸流方且莫论，再得从容又何日。迢迢故国殊存想，冷碧柯山分指掌。况有觉雄华藏师，归去百城共游赏。
永丰庄新植径松忽二本邻偃抒辞纪之
作者：释重显
朝代：宋
体裁：五言律诗

双偃松何似，螺文结数遭。清声虽竞发，寒影不相高。对客圆分盖，孤禅翠滴袍。若教图画得，争奈有萧搔。
法尔不尔
作者：释重显
朝代：宋

夏云多奇峰，乾城冷相映。借问诸禅僧，那个堪凭定。乾城高锁月，夏云欲为雨。若谓非全功，子细看规矩。
法尔不尔
作者：释重显
朝代：宋

夏云多奇峰，干城冷相映。
借问诸禅僧，那箇堪凭定。
干城高锁月，夏云欲为雨。
若谓非全功，子细看规矩。
渔父
作者：释重显
朝代：宋
体裁：七言绝句

春光冉冉岸烟轻，水面无风钓艇横。千尺丝纶在方寸，不知何处得鲲鲸。
灵云和尚
作者：释重显
朝代：宋

本无迷悟数如麻，独许灵云是作家。
借问偏参诸祖客，不知何处见桃花。
灵云和尚
作者：释重显
朝代：宋

本无迷悟数如麻，独许灵云是作家。借问遍参诸祖客，不知何处见桃花。
灵隐小参
作者：释重显
朝代：宋

六合茫茫竞不知，灵山经夏是便宜。
虚堂夜静无余事，留得禅僧立片时。
灵隐小参
作者：释重显
朝代：宋

六合茫茫竞不知，灵山经夏是便宜。虚堂夜静无馀事，留得禅僧立片时。
牧童
作者：释重显
朝代：宋
体裁：七言绝句

呕啊唱与那鸣咿，百草拈来斗不知。日晚骑牛未归去，指前坡笑又嘘嚱。
玄沙和尚
作者：释重显
朝代：宋

本是钓鱼船上客，偶除须发著袈裟。祖佛位中留不得，夜来依旧宿芦花。
玄沙和尚
作者：释重显
朝代：宋

本是钓鱼船上客，偶除鬚髪着袈裟。
祖佛位中留不得，夜来依旧宿芦花。
留暹首座
作者：释重显
朝代：宋

从龙为雨复清闲，片段依依水石间。惭问秋风欲吹散，不能留得覆青山。
留暹首座
作者：释重显
朝代：宋

从龙为雨復清闲，片段依依水石间。
惭问秋风欲吹散，不能留得覆青山。
疏古
作者：释重显
朝代：宋
体裁：四言诗

我有面镜，到处悬挂。凡圣不来，谁上谁下。
疏黑白无从
作者：释重显
朝代：宋

天地不仁，万化蠢蠢。若谓非缘，竹何从笋。发兮发兮，黑白是准。
疏黑白无从
作者：释重显
朝代：宋

天地不仁，万化蠢蠢。
若谓非缘，竹何从笋。
髮兮髪兮，黑白是凖。
病中寄诸化主
作者：释重显
朝代：宋

雪裏梅花见早春，东西南北路行人。
不知何处圆蟾夜，同念山头老病身。
病中寄诸化主
作者：释重显
朝代：宋

雪里梅花见早春，东西南北路行人。不知何处圆蟾夜，同念山头老病身。
病起示众
作者：释重显
朝代：宋

门掩还同岁月摧，石窗经雨积莓苔。一床枕簟净名老，时见断云孤月来。
病起示众
作者：释重显
朝代：宋

门掩还同岁月摧，石窗经雨积莓苔。
一床枕簟凈名老，时见断云孤月来。
病起酬如禅德
作者：释重显
朝代：宋
体裁：古风

大明一寸光，腐草一何假。人命呼吸间，诚哉是言也。呼之曾已休，吸之尚未舍。寄问诸苦源，来者不来者。
示众
作者：释重显
朝代：宋

丫角女子白头丝，报你诸方作者知。借问住山何境界，春风？？，春鸟喧喧。翠峰不能助发，心印却是他传。
示众
作者：释重显
朝代：宋
体裁：古风

丫角女子白头丝，报你诸方作者知。借问住山何境界，春风��，春鸟喧喧。翠峰不能助发，心印却是他传。
示众
作者：释重显
朝代：宋

丫角女子白头丝，报你诸方作者知。
借问住山何境界，春风𩖼𩖼，春鸟喧喧。
翠峰不能助发，心印却是他传。
秋日送僧
作者：释重显
朝代：宋
体裁：古风

边雁影邪，寒蝉声速。乘时毳流，远别岩谷。林惊一叶兮微风触袖，水肃百川兮片月在目。因忆象骨老师曾送人，行行不谓抽金镞。
秘魔岩
作者：释重显
朝代：宋

把断重津过者艰，擎叉须信髑髅乾。藿山到后知端的，同死同生未足观。
秘魔岩
作者：释重显
朝代：宋

把断重津过者艰，擎扠须信髑髅干。
藿山到后知端的，同死同生未足观。